Жамият 15:20 / 13.10.2017 113826\nПрезидентимиз Шавкат Мирзиёевнинг 2016 йил 28 декабрдаги фармонига кўра ташкил этилган Халқ қабулхоналари халқ билан доимий мулоқот қилиш, жисмоний ва юридик шахсларнинг мурожаатлари ўз вақтида холислик тамойиллари асосида кўриб чиқилишида, мансабдор шахслар масъулиятини оширишда муҳим ўрин тутмоқда.\nБироқ, ҳаётда шундай инсонлар ҳам учрайдики, яратилган шароит ва имкониятлардан фақат ўз манфаатини қондиришни кўзлайди, ҳатто ғараз ниятини шу орқали амалга оширишга уринадиганлар ҳам йўқ эмас. Бундай мурожаатлар сабаб бошқа бировнинг манфаатига путур етади, айни вақтда кўплаб идораларда ортиқча вақт ва қоғоз сарфи, беҳуда ўрганишларга сабаб бўлади, деб ёзилади «Қашқадарё» газетасида.\nМасалан, Шаҳрисабз туманилик Б.Ҳ. бир эмас, ўн эмас, нақ 208 марта Халқ қабулхонаси ва Виртуал қабулхонага мурожаат қилган. Ўрганишларда аён бўлишича, аслида унинг бировга муҳтожлик жойи йўқ. Шунчаки ёзишни, бўлар-бўлмасга ариза йўллашни одат қилиб олган. Бир қанча талаблари инобатга олиниб, мурожаатлари қаноатлантирилган ҳам. Қараган – нима талаб қилса, зумда бажариб беришаяпти, айтгани-айтган, дегани-деган. Бу кимга ёқмайди дейсиз?! Бироқ ҳамма нарсанинг ҳам чек-чегараси борда. Охирги гал у Қарши туманида қурилаётган арзонлаштирилган уйлардан олмоқчи бўлиб ариза ёзди. Унинг бу талаби ҳам бажарилди – ҳатто уй учун тўланадиган дастлабки тўловнинг тенг ярми, яъни 8 миллион сўмдан кўпроқ маблағ унинг номига ўтказиб ҳам берилди. Аммо Б.Ҳотамов ҳали-ҳамон ёзишда, кўплаб идоралар масъулларини сарсон қилишда давом этмоқда.\nНишонлик И.Қ. эса ўз мурожаатида ёзда боши, қишда эса бутун танаси қақшаб оғришини айтиб, ҳар ойда 300 минг сўмдан ёрдам пули бериб туришларини сўраган. Тегишли идоралар масъуллари бориб кўришса, эндигина ўттиздан ошган бу йигитнинг тўрт мучаси ҳам соғ, у шунчаки «ётиб ейиш»га кўниккан ёки шуни истаган.\nҚарши шаҳрилик Қ.П. адовати сабабни, ё «адолат» истабми, бир мактаб директорини ишдан олишни сўраб, салкам 50 марта ариза ёзган. Шунга кўра, директор фаолияти тегишли органлар томонидан бир неча марта текширилган. Бироқ қонунга зид ҳолатлар аниқланмаган. Нияти амалга ошмаган хусуматчи охири директорнинг олдига келиб, агар 1000 доллар берсанг тинч қўяман, деб таҳдид қилган. Мана, унинг асл мақсади нимадан иборат бўлган. Ваҳоланки, унинг шикоят хатлари гўёки таълим сифати ва самарадорлигини таъминлашга қаратилгандек эди. Била туриб ёлғон маълумот тарқатгани ва тамагирлик истаги сабаб унинг ўзи тегишли жавобгарликка тортилди.\nШундай экан, барчамизга билдирилаётган ишончни суиистеъмол қилмайлик. Яхшиликка яхшилик билан жавоб қайтаришга ўрганайлик. Бу қўлимиздан келмаса, ҳеч қурса ёмонлик қилмайлик, бировни ортиқча ташвишга қўймайликки, бу ҳам яхшилик қилиш билан баробар.\n16:00 / 18.02.2018 207153\n17:00 / 17.02.2018 208544


«Ювентус» Иско учун 30 млн евро таклиф қилди\n16:08 / 23.03.2016\nТуриннинг «Ювентус» жамоаси бош мураббийи Массимилиано Аллегри Мадриднинг «Реал» жамоаси футболчиси Исконинг хизматларига қизиқиш билдирмоқда. Бу ҳақда Италиядаги Corriere dello Sport хабар тарқатган.\nМанбанинг маълумотларига кўра, «қўҳна синьора» бу испаниялик футболчи учун 30 млн евро таклиф қилмоқчи.\nИтальян грандида Искони қишки трансферлар вақтида ҳам сотиб олиш режаси бўлган, лекин ўшанда «қаймоқранглилар» жамоаси устози бўлган Рафаэль Бенитес бу трансферга рози бўлмаган. Жамоага Зинедин Зидан келгач эса вазият ўзгаргани айтилмоқда.\nЖорий мавсумда Иско Испания чемпионатининг 25 ўйинида майдонга тушди ва 2та гол уриб, 7та голли узатма муаллифи бўлди.


Хонанда Умар Шамсиев учинчи бор ота бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хонанда Умар Шамсиев учинчи бор ота бўлди\t09:51, 06 октябрь 2016\tХонанда Умар Шамсиев учинчи бор оталик бахтига сазовор бўлди. Бу ҳақда “Дарё” хабар бермоқда. “5 октябрь куни эрталаб, соат роппа-роса 8:00 да оиламизга яна бир меҳмон ташриф буюрди. Икки ўғилдан сўнг Худо менга қиз фарзанд насиб этди. Худога шукр, аёлим ҳам, қизим ҳам соғ-саломат”, — дейди хонанда Умар Шамсиев.\nМаълумот учун, Умар Шамсиев 2008 йилда оила қурган бўлиб, унинг 6 ёшли Усмонжон ва 3 ёшли Имроншоҳ исмли ўғил фарзандлари ҳам бор.\nНаташа Королёва нима учун бувисининг дафн маросимида қатнаша олмаслигини изоҳлади\tУкраинада илк маротаба уч ота-онадан фарзанд дунёга келди\tИкки хонанданинг ҳаёт, қўшиқ, оила ва болалар ҳақидаги 10 фарқли қараши\tГулсанам Мамазоитова санъаткор бўлмаганида қайси касб эгаси бўлишини маълум қилди\tХонанда Ирода Иралиева она бўлди\tОлимлар ота-онанинг умрини қандай узайтириш мумкинлигини аниқлашди Отправить


21.05.2019 11:10 0 2079\nРақамли иқтисодиёт ва «Электрон ҳукумат» тизими инфратузилмаларини янада ривожлантириш чора-тадбирлари тўғрисида Президент қарори (2019 йил 18 май, ПҚ–4321) қабул қилинди. Бу ҳақда «Ҳуқуқий ахборот» канали хабар берди.\n«UZINFOCOM»нинг устав капиталидаги давлат улуши камида 51 фоизга оширилади;\nкейинчалик «UZINFOCOM»даги давлат улуши «Universal Mobile System» (UMS) устав капиталини кўпайтириш ҳисобига ўтказилади.\n«Электрон ҳукумат» ва рақамли иқтисодиёт доирасидаги идоравий ахборот тизимлари, маълумотлар базалари, дастурий маҳсулотларни жорий этиш бўйича қарорлар уларни амалга оширишнинг молиявий манбаларини аниқ кўрсатган ҳолда қабул қилинади.\nДавлат органларига «Электрон ҳукумат» тизими доирасида ўз маълумотларини қайта ишлаш марказларини ташкил этиш ва қуриш тақиқланади.\nЭлектрон ҳукумат UMS UZINFOCOM рақамли иқтисодиёт


АШ-ШОФИЙ — KUKALDOSH.UZ\n29.03.2019 / - Мақолалар, Янгиликлар\nСизни оғриқлар синдираёздими? Дарду-аламлар ҳолдан тойдирдими? Касаллик туфайли ҳаёт рангсиз тус олгандек туюляптими?\nШифокорларга мурожаат қилишдан, шифохонама-шифохона юришдан чарчадингизми? Турли хил касалликлар билан мурожаат қилиб борганингиз, клиникалар номларию-саналари хотирангизда чалкашиб кетдими?\nШундай бўлса, руҳингизни-вужудингизни чарчоқлар-у хасталикларидан халос қиладиган нарсага сизни йўллаб қўяйми?\nУ Аллоҳнинг “Шофий” исми…\nХорғин нафсингизга имкон беринг, нафасларини жамласин. Чунки сиз ҳозир бу раҳмли исмни ўқийсиз. У шундай исмки, устингизга Унинг роҳатбаҳш соялари тушган вақтда унга нақадар муҳтож эканингизни ҳамда нақадар ундан узоқлашиб кетганингизни ҳис қиласиз…\n*Бугундан кейин касаллик йўқ.\n“Шофий” Аллоҳнинг исмларидан бири. У исм ила Аллоҳга ҳамд айтамиз. Шу исм билан Ўзини номлагани учун ҳамд айтамиз. Ўзига шифо бериш сифатини бергани учун ҳамд айтамиз. Фақат ёлғиз Ўзигина бандаларининг танларига шифо бергувчи Зот бўлгани учун ҳамд айтамиз. Бу мазмунини равшан ифодалайдиган ва ичидаги маънолар зоҳиридан маълум бўлиб турадиган исмдир.\nШифо касаллик билан бевосита боғлиқ…\nЗеро, касаллик инсон ҳаётида турли оғриқлар, турфа шакллар билан тез-тез учраб турадиган ҳолат. Ҳеч бир инсон ундан холи эмас. Агар кимдир кўз касаллигидан тузалса, бош оғриғини ҳис қилади. Бош оғриғи тўхтаса, бўғинларида оғриқ борлигини ҳис қилади. Бу оғриқлар тўхтаса, иситмаси чиқа бошлайди. Иситмаси тушса, ошқозони оғрийди. Бу оғриқлар ариса, тиш оғриғи ҳужум қилади, ва ҳоказо… Шу тарзда ҳеч бир кун бирор оғриқсиз, дардсиз ўтмайди!\nАгар бутун танаси соғлом бўлган тақдирда, ёнида ё акаси оҳ тортаётган бўлади, ё онаси йиғлаётган бўлади, ё фарзанди инграётган бўлади ва ё бирор суюкли инсони дард чекаётган бўлади.\nҲаёт касалликлар, оғриқлар майдони. Шунинг учун ҳам Аллоҳ Ўзини “Шофий” дея атади, токи аламларингиз Унинг раҳмати меҳробида тиз чўксин ва оғриқларингиз Унинг қудрати остонасида бош эгсин.\nКасаллик кибрли инсонлар синаладиган оғир синовдир! Инсоннинг гуллаб-яшнашини кетказиб қўядиган кутилмаган сўлишдир! У сабрсиз, бахил инсон ҳаётининг қулашидир.\nБу тана ўзининг заиф эканига ва заррача қуввати йўқ эканига ишонч ҳосил қилиши учун Аллоҳ таоло бироз муддат унинг ярқирашини пасайтирди.\nАллоҳ таоло инсонга касалликни юборди, токи у ана шу касалликка жуда ҳам ўхшаш бўлган нарсани эсласин. Ўлимни!! Касаллик қайсидир маънода инсонда ҳаёт кучи сўнганини ифодалагани сингари, ўлим ҳам том маънода инсондаги ҳаёт кучи сўнганининг ифодасидир.\nЭй инсон, сенинг ҳақиқатинг ўлимдир. Сендаги ҳар бир нарса ўлимга ўхшайди. Ухлашинг ўлим, касал бўлишинг ўлим, умрнинг кейинги босқичига ўтишинг олдинги босқичга нисбатан ўлим, ёшлик болаликка нисбатан ўлим, қарилик ёшликка нисбатан ўлим. Сенинг борлиғинг ҳаётдан кўра кўпроқ ўлимга ўхшайди. Аммо янглиш, хато ўй-тушунчалар бизни “Ҳеч қачон ўлмайман” деган ишонч билан яшайдиган қилиб қўяди. Шу туфайли касалликлар бизнинг таналаримизга бу ҳаёт вақтинчалик эканини уқтириб туради!\nАна шу ҳолдан тойган тана касаллик тўшагида ётар ва ёнига кириб-чиқаётган одамларга назар солар экан, уларнинг бошларида сиҳат-саломатлик тожини кўради. Шу пайтда, у ўзи ҳис қиладими ё йўқми, унинг ичида тупроқ ҳақидаги хаёллар уйғонади ва бутун борлиғини қабр ҳиди ўраб олади!\nСиз касал бўлганингизда руҳингиз ўликлар билан ғойибона учрашувларда бўлади. Кўзларингиз, лабларингиз ва совуқдан титраётган аъзоларингиз ичингизда содир бўлаётган ички емирилишдан хабар беради.\nАна, қаранг, ичингиздаги ҳаёт ҳолингиздан хабар олиш учун келган инсонларга “Алвидо” дея қўлларини силкитяпти.\nКасаллик чўққисига чиқиб, дунёнинг маънавий нопокликларидан буткул покланганингиздан сўнг Шофий субҳанаҳу ва таоло танангиздаги дардга кетиш изнини беради ва соғлиғингизни аввалги ҳолатига қайтишга буюради. Қарабсизки, яноқларингизда қизиллик пайдо бўлади ва дард чеккан кунларда сўлиб қолган табассумингиз қайтади…\n§ Сизга ҳеч қандай сабабсиз шифо беради!\nЧунки у Шофий: Сизга бирор бир сабаб билан шифо беради…\nУ сизга арзимас сабаб билан шифо беради…\nСизга ноодатий бир сабаб билан шифо беради…\nСабаб бўлиб кўринмаган нарса билан шифо беради…\nҲеч қандай сабабсиз ҳам шифо беради!\nГиёҳлар билан, оддий ва мураккаб таркибли дорилар билан, озиқ-овқат билан, сув билан шифо беради…\nБу борада ажойиб бир ҳикоя ўқигандим. Унда ёзилишича, бир болакай сил ва бошқа касалликлар билан хасталанган экан. Шифокорлар болакайнинг ўлими яқин қолди, деган қарорга келиб, отасига болани қишлоққа олиб боришга изн беришди. Токи ўлими олдидан қишлоқнинг тоза ҳавосидан тўйиб нафас олсин ва кенг майдонларининг гўзал манзараларига қараб роҳатлансин деб. Қишлоққа бордилар. Одатий кунларнинг бирида болакай кўчада қўлида музлатилган ширинлик билан юрар экан мункиллаб қолган бир инсонни кўриб қолди. У киши болакайнинг сўлғин кўзларига назар солиб: “Болажоним, яшашни хоҳлайсанми”, дея сўради. У “Ҳа” дегандек, бошини силкитди. Шунда у киши: “Сен ўлик таомлар еб туриб, қандай қилиб ҳаётни қўлга киритмоқчи бўляпсан? Сен тирик таомларни: гўшт, кўкат-сабзавотларни егин ҳамда Аллоҳ табиатда яратиб қўйган, тупроқ ҳарорати-ю, ҳаёт асари кетмаган нарсаларни егин!” деди. Боланинг ўзи айтади: “У кишининг насиҳати қалбимга қаттиқ ўрнашди ва ўша кундан эътиборан фақат “тирик” таомлар ейдиган бўлдим. Турли хил гўштлар, турфа сабзавотлар, даладан энди келган мазали мевалар-у иссиқ нонлар. Натижада, саломатлигим яхшиланди, жисмим тетиклашди. Буни кўрган отам мени касалхонага олиб борди. Бир қанча текширув ва таҳлиллардан сўнг шифокорларнинг ҳайратдан оғзи очилиб қолди!!”. Бу воқеани шу болакайнинг ўзи улғайиб, озиқ-овқат билан даволайдиган дунёнинг энг машҳур шифокорларидан бири бўлиб етишгандан кейин “Озиқ-овқат мўжизалар кўрсатади” номли китобида сўзлаб берган. Унинг исми Гейлорд Ҳаузер.\nҲа, шифокорлар унга ўлим ҳукмини бердилар, аммо ҳукми барча ҳукмлардан олий бўлган Зот бунинг аксини ирода этди!\nТўғри, шифокорлар унинг ҳаёти қишлоқда ниҳоя топишини хоҳладилар, аммо Аллоҳ таоло буни хоҳламади!\nҲа, шифокорлар уни даволашдан ожиз эдилар, аммо Аллоҳ таоло ҳеч қачон ожиз бўлмаган ва ҳаргиз ожиз бўлмайди!\nАли ибн Жобир Ал-Файфийнинг\n“Лианнака Аллоҳ” китобидан\nМуҳаммадяҳёхон Низомиддин ва Охунжон Аҳмад таржимаси.\nҚуръон аҳлининг фазилатлари ҳақида


Кремль: Путин Украина шарқидаги воқеаларни "катта ташвиш" билан кузатмоқда\n03 декабр 2020, Тошкент вақти: 12:24\nКремль матбуот хизмати Россия Президенти Владимир Путин Украина шарқидаги вазиятни “қаттиқ ташвиш” билан кузатмоқда, дея баёнот тарқатди.\nПрезидент матбуот котиби Дмитрий Песковнинг 14 апрель куни баён қилишича, Россиянинг ёрдам беришини сўраб, “Украинанинг шарқий минтақаларидан Путинга шахсан юборилган кўплаб мурожаатлар келмоқда”.\nПесков Россиядан айнан қандай ёрдам сўралаётгани хусусидаги тафсилотларни изоҳламади.\nКремльнинг бу баёноти россияпараст айирмачи гуруҳлар Украина шарқий минтақаларида ҳукумат биноларини эгаллаб олган пайтга тўғри келмоқда. Ғарб давлатлари Москвани бўҳронни авж олдираётганликда айбламоқда.


Ўзбекистон Янги йил байрамида Россияга хўл мева етказиб беради\n17:54 17.12.2016 (Янгиланган 17:57 17.12.2016)\nРоссиянинг "Порт" импортер-компанияси Ўзбекистондан мева-сабзавот маҳсулотларини етказиб бериш бўйича шартнома имзолади\nТОШКЕНТ, 17 дек — Sputnik. "Холидей" компаниялари гуруҳига кирувчи "Порт" компанияси Ўзбекистондан хўл мева етказиб бериш бўйича шартномани имзолади, деб хабар қилди Спутник Ўзбекистон мухбирига "Ўзагроэкспорт" компаниясидаги манба.\nХалқаро мева сабзавот ярмаркасида 1 млрд $ лик шартномалар имзоланди\nМанбанинг сўзларига кўра, умумий қиймати бир миллион долларга тенг мева-сабзавотлар декабр ойи охирида Россияга жўнатилади ва Янги йил арафасида россияликлар улардан баҳраманд бўлишлари мумкин. 2017 йилда компания Ўзбекистондан ҳафтасига 150 тоннадан мева ва сабзавотларни импорт қилишни режалаштирмоқда.\nЭслатиб ўтамиз, 2016 йил ҳисобида Ўзбекистон хорижга 700 тонна қишлоқ хўжалик маҳсулотларини экспорт қилган, йил охирига қадар бу кўрсаткич бир миллионга етказилиши назарда тутилган.\n"Холидей" компанияси Сибирдаги энг йирик озиқ-овқат экспорти билан шуғулланувчи ритейллардан биридир. Компания филиаллари Сибирь Федерал округининг еттита регионида жойлашган. Ушбу регионларда эса гипермаркет, супермаркет сингари турли форматлардаги 484та дўкон фаолият юритади.\nЯнги йил, мева-сабзавот


«Менинг ўзбекча тушим» – Жерар Депардьe Тошкентда Ўзбекистон ҳақидаги фильмини тақдим этди - EFFECT.UZ\n. 16:20 | 03.10.2021\nКеча Алишер Навоий номидаги киносаройида Республика Президенти ташаббуси билан қайта тикланган Тошкент халқаро кинофестивали доирасида Арно Фриле режиссёрлигида суратга олинган “Менинг ўзбекча тушим” (“Мой узбекский сон”) фильми намойиш этилди.\nКинокартинада бош ролни таниқли актёр Жерар Депардьe ижро қилган.Намойишдан олдин фильм ижодкорлари иштирокида учрашув бўлиб ўтди.\nЖерар Депардьe учрашувда Ўзбекистонга аввал кўп бора келгани ва сафарларидаги хотиралари билан бўлишди. Шунингдек, кинофестивалга таклиф этилгани учун ўз миннатдорчилигини билдирди.\nTeglar:Жерар Депардье, Ўзбекистон


Венгрия Россия матбуотида венгер қўзғолони ҳақорат қилинганига норозилик билдирди\nВенгрия. 1956 йил қўғолонини хотирлаш маросимида қўзғолончилар байроғи олдида турган фахрий қоровул.\nВенгрия Россия давлат матбуотида 1956 йилги венгер қўзғолони тўғрисида танқидий фикрлар билдирилганига изоҳ сўраб, рус элчисини Ташқи ишлар вазирлигига чақиртирди.\n“Венгрия инқилоб ва унинг қаҳрамонлари тўғрисида ҳақоратли гаплар айтилишига тоқат қила олмайди”, дейилади Ташқи ишлар вазирлиги баёнотида.\nВенгрия Ташқи ишлар вазирлигининг билдиришча, 25 октябрь куни Россия давлат телеканалларида 1956 йилда Венгрияда бўлган советларга қарши халқ қўзғолон пайтида “минглаб собиқ нацистлар қамоқлардан озод қилинган”, деб маълумот тарқатган. Шунингдек, рус телеканлалларида 1956 йилнинг 23 октябрида юз берган венгер қўзғолони ғарб томонидан махсус уюштирилган, деган таҳминни илгари сурган.\nКоммунистик тузимга қарши кўтарилган венгер қўзғолони пайтида 2500 венгер ва 700 совет ҳарбийси ҳалок бўлган. Қўзғолон Совет Иттифоқи томонидан бостирилганидан сўнг 200 минг венгер хориж давлатларига қочишга мажбур бўлган эди.


“Арқадағ” итга ўрнатилган ёдгорлик очилишида иштирок этди | Qalampir.uz\n“Арқадағ” итга ўрнатилган ёдгорлик очилишида иштирок этди\nОлам\t12 Ноябрь 16:02 5884\nТуркманистонда Президент Гурбангули Бердимуҳамедов Алабай номли итга ўрнатилган олтин ёдгорликнинг очилишида иштирок этди. Бу ҳақда “Türkmenistan bu gün” хабар берди.\nАгентликнинг таъкидлашича, ёдгорлик шахсан “Арқадағ” – Президент Бердимуҳамедов ташаббуси билан қад ростлаган. Уни ўрнатишдан мақсад "ушбу ажойиб ҳайвонларнинг мислсиз жасорати ва буюк меҳрибон қалбига ҳурмат, эҳтиром кўрсатиш, уларнинг миллатнинг тарихий тақдиридаги роли ва уларнинг халқ ҳаётидаги ўрнини таъкидлаш" экани айтилган.\nЁдгорликнинг умумий баландлиги 15 метрни ташкил этади. Шунинг 6 метри Алабайдир. Ит ҳайкали 9 метрлик айлана устун устига ўрнатилган. Қайд этилишича, 36 м диаметрли майдонда жойлашган 15 метрлик ёдгорлик ҳар томондан яққол кўриниб туради ва уни узоқдан пайқаш мумкин\n2017 йилда Туркманистон раҳбари Россия Федерацияси Президенти Владимир Путинга алабай кучукчасини совға қилганди. Бердимуҳаммедовнинг сўзларига кўра, итга “Верный”лақаби берилган.\n2019 йил май ойида Бердимуҳаммедов Россия Бош вазири Дмитрий Медведевга ҳам алабай итидан совға қилди. Итга “Ике” тахаллуси берилган.\nТуркман Алабай ёки бўри ити - Ўрта Осиё чўпон итининг бир тури. Бу сайёрадаги энг қадимги насллардан бири ҳисобланади. Ахалтеке оти билан бир қаторда, Алабай Туркманистоннинг миллий бойлиги ҳисобланади. Расмий рухсатсиз хорижга зотли ҳайвонларни экспорт қилиш тақиқланади.\n27 Ноябрь 12:23 36190\n25 Ноябрь 10:59 34560\n26 Ноябрь 09:38 32862\n25 Ноябрь 12:27 27635\n25 Ноябрь 10:24 23780


00:25 / 03.12.2016 2439 pdf Ўқиш режими + -\n«Жамоату Такфийр вал ҳижра» ташкилотининг асосчиси ва раҳбари Мустафо Шукрийнинг одамлари ўзларининг рисолаларидан бирида: «Шариатда куфр лафзи фақатгина иймоннинг аксини ва унинг йўқ бўлишини англатиш учун келган», дедилар.\nМазкур ташкилотнинг бош мафкурачиси Моҳир Бакрий ўзининг «Китобул ҳижра» номли асарида: «Осий сўзи Кофирнинг исмларидан бир исмдир. Бу сўз тамомила кофир сўзига баробардир», дейди.\nУларнинг куфрга чиқариш бўйича эътиқодлари қуйидагилардан иборат: Барча исён ва гуноҳлар Аллоҳга куфр келтиришдир.\nОсийдан кофирлик исмини фақатгина тавба билан кўтариб ташлаш мумкин.\nТавба Исломни янгилаш деганидир. Ким бир маъсиятни қилиши билан дарров тавба қилмаса, у унда давом этаётган кофирдир.\nУларнинг далиллари: Аллоҳ таоло «Фурқон» сурасида: «Ҳавои нафсини ўзига худо қилиб олганни кўрдингми?!» деган (43-оят).\n2. Аллоҳ таоло «Йасин» сурасида: «Эй одам болалари, шайтонга ибодат қилманг, албатта, у сизга очиқ-ойдин душмандир», деган (60-оят).\n3. Аллоҳ таоло «Нисо» сурасида: «Ким Аллоҳга ва Унинг Расулига исён қилса ва Унинг чегарасидан тажовуз қилса, уни абадий қолиш учун дўзахга киритадир. Ва унга хорловчи азоб бордир», деган (14-оят).\n4. Аллоҳ таоло «Бақара» сурасида: «Йўқ! Ким гуноҳ қилса ва уни хатолари ўраб олган бўлса, ана ўшалар дўзах эгаларидир. Улар унда абадий қолурлар», деган (81-оят).\n5. Аллоҳ таоло «Анъом» сурасида: «Албатта, шайтонлар ўз дўстларига сизлар билан тортишишни васваса қиларлар. Агар уларга итоат қилсангизлар, сизлар ҳам мушриклардан бўласизлар», деган (121-оят).\n6. Пайғамбар соллаллоҳу алайҳи васалламдан қуйидаги ҳадис ривоят қилинади: Абу Ҳурарйа розияллоҳу анҳудан ривоят қилинади: «Пайғамбар соллаллоҳу алайҳи васаллам: «Умматимнинг барчаси жаннатга кирар, лекин бош тортганларгина кирмас», дедилар. Одамлар: «Эй Аллоҳнинг Расули, ким бош тортади?!» дейишди.\nУ зот соллаллоҳу алайҳи васаллам: «Ким менга итоат қилса жаннатга киради, ким менга осий бўлса, батаҳқиқ бош тортган бўлади», дедилар». Бухорий ривоят қилган.\nУларга раддиялар: Уларнинг маъсият сўзи куфрни англатади деганлари араб тилини сал – пал биладиган одамнинг гапи эмас. Ҳеч қачон улардан бошқа бирор кимса бу гапни айтмаган.\nУларнинг ўз фикрини тасдиқлаш учун далил қилиб келтираётган оят ва ҳадислар ваъда, холос. Осий бўлганларни дўзах азоби билан қўрқитиш билан бирга унинг муқобилида тоат қилганларга жаннат ваъда қилиш ҳам бор. Яъни бу борада тарғиб қилиш билан бирга қўрқитиш баробар олиб борилган.\nАллоҳ таоло «Нисо» сурасида: «Ким Аллоҳга ва Унинг Расулига итоат этса, уни остидан анҳорлар оқиб турган жаннатга абадий қолиш учун киритадир. Бу эса, улкан ютуқдир. Ким Аллоҳга ва Унинг Расулига исён қилса ва Унинг чегарасидан тажовуз қилса, уни абадий қолиш учун дўзахга киритадир. Ва унга хорловчи азоб бордир», деган (13-14-оятлар).\nАллоҳ таоло «Нисо» сурасида: «Ким Аллоҳга ва Расулга итоат қилса, бас, ана ўшалар Аллоҳ неъмат берган набийлар, сиддиқлар, шаҳидлар ва солиҳлар билан биргадирлар. Ва уларнинг рафиқлари қандай ҳам яхши!» деган (69-оят).\nАгар такфирчи – куфрга чиқарувчиларнинг гапига кириладиган бўлса, ушбу икки хил маънони англатувчи оятлар, яъни, маъсиятга дўзахни ва тоатга жаннатни ваъда қилаётган оятлар бир-бирига зид бўлиб қолади.\nИслом тарихида биринчи бўлиб гуноҳ қилган мўминни кофир дейишга журъат этганлар «Хавориж» фирқаси бўлди. Улар, «мўъмин киши гуноҳ иш қилса, кофирга айланади», «Ёмон амал қилган мусулмон, Исломдан чиқади», дедилар.\nБора-бора «Хавориж»ларнинг қиладиган иши мусулмонларни кофирга чиқаришдан бошқа бўлмай қолди. Уларнинг бу ашаддий мавқифлари қирғин барот урушларга, мусулмонларнинг беҳисоб қонлари тўкилишига олиб келди. Энг ёмони, ақийда бобида кераксиз ихтилофлар авж олди.\nКейинчалик «Хавориж»ларга мутлақо қарама-қарши «Муржиа» мазҳаби пайдо бўлди. Мусулмонлар орасидаги фирқалар ичида таассубнинг кучайиши оқибатида «Муржиа»лар «Хавориж»ларга зид ўлароқ, «Лаа илаҳа иллаллоҳ»ни айтса бўлди, бошқа нарсанинг қилмаса ҳам бўлаверади», дейишди.\nАҳли сунна вал жамоа мазҳаби «Аҳли қиблалардан бирортасини гуноҳ туфайли кофир қилмаймиз» дейди.\nЯъни, Пайғамбар соллаллоҳу алайҳи васаллам келтирган жами нарсаларга иймон келтириб, диннинг асосий нарсаларидан бирор нарсани инкор қилмаган одамни гуноҳи кабира ёки гуноҳ туфайли кофир, деб ҳукм чиқармаймиз, деганидир.\nЭнг асосийси, агар такфирчи – куфрга чиқарувчиларнинг гапига кириладиган бўлса, Исломдаги энг катта қоидалардан бирини бузилган бўлади.\nАллоҳ таоло «Нисо» сурасида: «Албатта, Аллоҳ Ўзига ширк келтирилишини кечирмас. Ундан бошқани, кимни хоҳласа, кечирур», деган (116-оят).\nУшбу оятда гуноҳлар икки қисмга, ширк ва шарк бўлмаганга тақсимланмоқда. Бу ҳақда «Талхийси шарҳи ақийдатут Тоҳавия» китобида қуйидагилар айтилган:\n«Аллоҳ таоло ширк билан гуноҳи кабираларнинг орасини ажратгандир. Чунки, ширк, гуноҳи кабираларнинг кабирасидир.\nАллоҳ таоло ва Пайғамбаримиз соллаллоҳу алайҳи васаллам хабар берганларидек, ширк гуноҳи кечирилмас. Ундан бошқа гуноҳларнинг кечирилиши эса Аллоҳнинг хоҳишига боғлангандир.\nБўлиши мумкин нарса хоҳишига боғланади. Бу ширкдан бошқа гуноҳни тавбасиз кечиришдир.\nБўлиши мумкин бўлмаган нарса эса, хоҳишга боғланмайди. Бу ширкни тавбасиз кечиришдир.\nАгар ҳаммаси баробар бўлганида орасини фарқламаган бўлар эди. Балки, иккиси орасида фарқ қолмас эди».\n00:24 / 03.12.2016 2516\n00:42 / 03.12.2016 5133\n2063 12:21 / 16.10.2018\n1526 13:40 / 03.06.2019\n2333 21:29 / 02.12.2016\n2794 23:38 / 19.02.2018


Ўзбекистонда энергияни тежовчи уйлар қуришда янги усуллар тақдим этилди — ekolog\nЎзбекистонда энергияни тежовчи уйлар қуришда янги усуллар тақдим этилди\n«Ўзбекистонда энергия тежамкор уйлар қуришда янги усуллар» мавзуида тақдимот ва матбуот анжумани 24 апрель куни пойтахтимиздаги «International Hotel Tashkent» меҳмонхонасида бўлиб ўтди.\n«ЭКОКЛИМАТ» корхонаси, Ўзбекистон Республикаси Қурилиш вазирлиги, Уй-жой коммунал хизмат кўрсатиш вазирлиги, «Ўзсаноатқурилишматериаллари» уюшмаси ҳамда Бирлашган Миллатлар Ташкилоти Тараққиёт дастурининг Ўзбекистондаги ваколатхонаси ҳамкорлигида ташкил этилган мазкур тадбирда замонавий қурилиш соҳасида арзон уйларни барпо этишда энергия самадорлигига эришиш, янги тежамкор энергия манбаси ҳисобланган қурилиш молларини ишлаб чиқариш ҳақида сўз борди.\nМаълумки, сўнгги йилларда бутун дунё қурилиш саноатида жадал ривожланиш ҳаракатлари кўзга ташланмоқда. Иқлим ўзгаришлари ҳамда иқтисодий эҳтиёжлар турткиси билан янгидан кашф этилаётган инновацион, энергия самарадор ва энергия тежамкор маҳсулотлар бугун қурилиш соҳаси ривожига ҳам ўз таъсирини кўрсатмоқда.\nБугун қурилиш бозорида энергия самарадорлик масаласи биринчи, яъни энг муҳим омилга айланиб улгурди ва наинки хусусий, балки давлат объектлари қурилишида ҳам бу турдаги материаллардан фойдаланишга катта эътибор қаратилмоқда. Хусусан, Ўзбекистон Республикаси Президентининг 2018 йил 14 ноябрда қабул қилинган «Қурилиш соҳасини давлат томонидан тартибга солишни такомиллаштириш қўшимча чора-тадбирлари тўғрисида»ги ПФ-5577-сон Фармонида ҳам 2020 йил 1 январдан бошлаб уй-жой қурилиши объектлари лойиҳа-тадқиқот ва қурилиш-монтаж ишларини бажариш босқичида энергия-самарадор ва энергия-тежамкор ускуналар билан мажбурий равишда жиҳозланиши қатъий белгилаб берилган.\nЎзбекистонда бугунгача энергия тежамкор қурилиш моллари ишлаб чиқариш йўлга қўйилмаган эди. Бундай маҳсулотлар доимий равишда қиммат нархдан хориждан импорт қилиб келинган. 2016 йилнинг йилга келиб Жиззах эркин иқтисодий зонасида ташкил этилган «Экоклимат» компанияси қурилиш бозори учун тежамкор, энергия самарадор «минерал пахта» маҳсулотларини ишлаб чиқаришни бошлади. Ўзбекистонда илк бор ишлаб чиқарилган ушбу маҳсулот импорт ҳажимининг кескин тушишига сабаб бўлди. У нафақат Ўзбекистонда, балки Ўрта Осиёда ягона саналади. Шу боис мамлакатимизда ишлаб чиқарилаётган энергия тежамкор маҳсулотга қўшни давлатлардан талаб ортиб бормоқда. Маҳсулот Озарбайжон, Қозоғистон, Қирғизистон, Тожикистон, Туркманистон, Украина каби мамлакатларга экспорт қилинмоқда.\nЎзбекистонда ишлаб чиқарилаётган Ecover – миллий маҳсулотлари уй, офис ва бошқа қурилиш биноларида том остида ингичка қоплама, шифт, девор, хоналар орасидаги деворлар, пол ва подвал учун фойдаланилади ҳамда ўзидан иссиқликни кам миқдорда ўтказиши сабаб, биноларни қишда иссиқ, ёзда салқин ушлаб туришда энг замонавий ечим ҳисобланади. Маҳсулотлари шовқинни ҳам яхши ушлайди ва намликка бардошли экани боис ҳаммом, сауна, ошхона, кафе ва ресторанлар, иссиқхоналар, бассейнларда ҳам кенг фойдаланилади.\nМаҳаллий минерал пахта Хавфсизлик экологик тоза, тежамкорлик, чидамлилик, қулайлик каби кўплаб фойдали хусусиятларга эга.\nБўлиб ўтган тақдимот тадбири мамлакатимизда қурилиш ҳамда коммунал соҳада фаолият кўрсатувчи ташкилотлар, лойиҳалаштириш институтлари учун фойдали маълумотларга бой бўлди. Буни уларнинг маҳсулотларнинг ўзига хос хусусиятлари ҳамда улардан фойдаланишга оид қоидалар бўйича берилган саволларидан ҳам англаш мумкин.\nАнжуманда БМТ Тараққиёт дастури вакиллари ҳам иштирок этди.\n“Бугунги кунда бутун дунёда аҳоли сони ортиб боряпти. Бу эса қўшимча энергия манбаларини талаб қилади. Тикланмайдиган электр манбалари камайиб бормоқда. Экология эса кун сайин ёмонлашяпти. Шундай бир пайтда бутун дунё чиқиш йўлини қидиряпти. Шу боис уй-жойларни сифатли, энергия тежовчи материаллардан қуриш мақсадга мувофиқ. Бу борада бутун дунёда кенг қамровли тушунтириш ишлари олиб борилмоқда. Жаҳоннинг кўпгина мамлакатларларида бу жараён муайян тизимга солинган. Масалан, Исроилда томида қуёш батареялари ўрнатилмаган уйларни ҳужжатлаштирилмайди”, БМТнинг Ўзбекистондаги Иқлим ўзгаришлари бўйича дастурий мутахассиси Раъно Бойхонова.\nТадбирда энергия самарадорлик ва энергия тежамкорлик хусусиятлари ҳақида атрофлича маълумотлар берилди. Шунингдек, тадбир иштирокчилари бугунги газ ва электр энергия тақчиллиги кўзга ташланаётган, улардан оқилона ва тежамкорлик билан фойдаланиш зарурати тобора ортиб бораётган даврда энергия самарадор ва энергия тежамкор қурилиш материаллари нақадар муҳим аҳамият касб этиши тўғрисида тушунчага эга бўлдилар.\nЕр ресурсларига бағишланган конференция доирасида дала куни ўтказилди\nБИР ТОМЧИ СУВ БОҒНИ АСРАЙДИ ЁКИ СУВ МУАММОСИНИ ҲАМКОРЛИКДА ҚАНДАЙ ЕЧИШ МУМКИН?\nИқлим ўзгариши муаммоси Ўзбекистонга ҳам ўз таъсирини кўрсатмай қолмайди\nЧИҚИНДИЛАР КЕЛАЖАК КУШАНДАСИ\nҚАШҚАДАРЁДА “БИР МИЛЛИОН ДАРАХТ” АКЦИЯСИГА СУВНИ ТЕЖАШ ЭКО-МАРАФОНИ UZWATERAWARE БИЛАН ҲАМКОРЛИКДА СТАРТ БЕРИЛДИ\n360 соатда чирийдиган пакетлар\nАтмосфера ҳавоси мусаффолигини таъминлаш: муаммо ва ечимлар


"Бунёдкор" эртага янги футболчиларни таниширади / CHAMPIONAT.asia\n"Бунёдкор" эртага янги футболчиларни таниширади\n08 мар 21:27\nЭртага мамлакатимизда янги футбол мавсуми старт олади.\nХабарингиз бор, «Бунёдкор» мавсумнинг илк учрашувини 10 март куни «Машъал»га қарши ўйин билан бошлайди. Мавсум стартидан бир кун аввал, яъни эртага, 9 март сешанба куни «Бунёдкор» тақдимот ва таништирув маросимини ўтказади. Клуб раҳбарияти, мураббий ва футболчилар иштирок этадиган маросимга жамоага таклиф этилган янги ўйинчилар таништирилади, либослар топширилади. Шунингдек, ОАВ ходимлари клуб раҳбарияти, мураббий ва футболчиларга ўзларини қизиқтирган саволлар билан мурожаат қилишлари мумкин. Тадбир «Бунёдкор» стадионининг анжуманлар залида соат 14:00да бошланади.\nБарча ОАВ ходимларини тадбирга таклиф этамиз!\n"Бунёдкор"нинг бугунги машғулотидан қайноқ репортаж 7


Nexia катта тезликда автобусга бориб урилди. Қурбон бор | Qalampir.uz\nNexia катта тезликда автобусга бориб урилди. Қурбон бор\nЖамият\t08 Май 15:31 5867\nКеча, 7 май куни Қорақалпоғистон Республикасининг Беруний туманида йўл транспорти ҳодисаси юз берди. Оқибатда бир нафар шахс ҳалок бўлган бўлса, 3 нафари жароҳатланди. Бу ҳақда ИИВ ЙҲХББ Ахборот хизмати хабар бермоқда.\nБахтсиз ҳодиса туманнинг “Олтинсой” МФЙ ҳудудидан ўтган ички автомобиль йўлида, 20:10 ларда рўй берган. 1972 йилда туғилган ҳайдовчи М.А. Nexia русумли машинани юқори тезликда бошқарган. Оқибатда рул бошқарувини йўқотиб, қарама-қарши йўналишга чиқиб кетади. У қаршисидан ўз йўналишида ҳаракатланиб келаётган ҳайдовчи, 1990 йилда туғилган Ш.Н. бошқарувидаги Isuzu русумли автобус билан тўқнашиб кетади.\nЙТҲ оқибатида Nexia 48 ёшли М.А. оғир тан жароҳати олиб воқеа жойида вафот этган. Ушбу автомашина йўловчилари 1976 йилда туғилган М.У., 1976 йилда туғилган Р.М. ҳамда Isuzu русумли автобус йўловчиси М.Р. тан жароҳати олиб шифохонага ётқизилган.\n“Мазкур ЙТҲ юзасидан Беруний тумани ИИБ ТБ томонидан суриштирув ҳаракатлари олиб борилмоқда”, дейилади хабарда.\n04 Июль 19:01 33351\n04 Июль 09:49 27243\n04 Июль 17:15 26967\n06 Июль 17:43 22084\n04 Июль 16:18 21809


АҲОЛИ БАНДЛИГИНИ ТАЪМИНЛАШ - Ўзбекистон овози газетаси\nфаолиятимизнинг устувор йўналиши бўлиб қолаверади\n— Билимли, ўз касбини яхши биладиган, янгиликларни ўзлаштириб, уни янада ривожлантиришга интиладиган кадрларга иш ҳар доим топилади, — деди Ўзбекистон ХДП Хоразм вилоят кенгаши раиси, халқ депутатлари вилоят Кенгашидаги депутатлик гуруҳи раҳбари Раимберган Сабуров.\nКўпчилик унинг фикрини маъқуллади, бошқачароқ мулоҳазалар билдирганлар ҳам бўлди. Хусусан, касб-ҳунар коллежлари битирувчилари ўз касби бўйича ишга жойлашиши, айниқса, амалиёт ўташ масалаларини назоратга олиш зарурлиги айтилди.\nСўзга чиққанлардан айримлари эса тарғибот ишларини ҳаёт билан боғлаб олиб бориш масалаларига эътибор қаратди.\nЎзбекистон Халқ демократик партияси Хоразм вилоят ҳамда Урганч шаҳар кенгашлари ташкил этган давра суҳбати ана шундай жонли мулоқотлар билан бошланди.\nУнда Президентимизнинг Конституция байрамида ҳамда Вазирлар Маҳкамаси мажлисидаги маърузаларида билдирилган фикрлар, илгари сурилган ғоялар маъно-мазмунини аҳоли ўртасида кенг тарғиб қилиш масалалари муҳокама этилди.\nШунингдек, электорат вакиллари бандлигини таъминлаш, айниқса, касб-ҳунар коллежлари битирувчиларини ўз ихтисослиги бўйича ишга жойлаштириш борасида партия ташкилотлари олдида турган вазифалар тўғрисида таклифлар билдирилди.\n— Касб-ҳунар коллежлари битирувчиларининг ишга жойлашиши, меҳнат жамоасида, ҳаётда ўз ўрнини топиб кетиши бугун улар ўз касбини қай даражада ўзлаштиришига ҳам боғлиқ,\n— деди сўзини давом эттириб Раимберган Сабуров. — Бунда устозларнинг тажрибаси, касб-ҳунар коллежлари ўқув-ишлаб чиқариш хоналарининг жиҳозланиш даражаси муҳим аҳамиятга эга. Афсуски, барча касб-ҳунар коллежларида ҳам ишлар талаб даражасида, деб бўлмайди. Шу боисдан Президентимиз жорий йилда касб-ҳунар коллежларининг ўқув-ишлаб чиқариш устахоналарини замонавий ускуналар ва ўқув техникаси билан таъминлаш зарурлигига алоҳида эътибор қаратди.\nДемак, бизнинг устувор вазифамиз янги иш ўринлари ташкил этиш, битирувчилар бандлигини таъминлаш масаласини комплекс равишда ўрганиш, уларни ҳал этиш юзасидан таклифлар бериш, мутасадди раҳбарларнинг ахбороти ва ҳисоботларини маҳаллий Кенгашлар сессиялари ҳамда доимий комиссияларда, депутатлик гуруҳлари йиғилишларида эшитиб бориш, бандлик дастурларининг ижроси юзасидан қатъий назорат ўрнатишдан иборатдир. Бошланғич партия ташкилотларимиз етакчилари, партия фаоллари ва аъзолари имкониятларини шунга қаратишимиз керак. Бундан ташқари, шу йўналишда таклифлар, муқобил лойиҳалар ишлаб чиқиш зарур.\n«Урганчтрансгаз» шўъба корхонаси раҳбари Аминбой Аминов битирувчилар бандлигини таъминлаш борасида амалда синовдан ўтган тажриба ҳақида тўхталди.\n— Агар ўқувчи тўлиқ амалиётни ўтамай коллеждан тўғри ишлаб чиқаришга келса, ўзини бошқа дунёга тушиб қолгандек сезади. Унга ҳам, иш берувчига ҳам қийин бўлади, — деди у. — Ўқишда нимани ўрганган бўлса, амалда билимларини қўллаш учун уларга шароит яратиб бериш керак. Шуни ҳисобга олиб, биз Урганч нефть ва газ саноати коллежида замонавий ускуна ва техникалар билан жиҳозланган ўқув хонаси ташкил қилдик. У ерда корхонамиз мутахассислари ўқувчиларга амалий машғулотлар ўтказади. Шунингдек, корхона ва таълим муассасалари ҳамкорлигида касб-ҳунар коллежлари ўқувчиларининг ишлаб чиқариш амалиётини ташкил этишга жиддий эътибор қаратаяпмиз. Корхонада амалиёт ўтаётган битирувчилар нафақат ўрганганларини амалда мустаҳкамлайди, балки уларга маълум миқдорда ойлик маош ҳам тўланади.\nДавра суҳбатида жойларда партия электоратини ўйлантираётган масалаларни кенгроқ ўрганиш, улар ечими юзасидан таклифлар бериб бориш, бу йўналишда вилоят партия ташкилотлари, депутатлик гуруҳлари ҳамда бошланғич ташкилотлар ҳамкорлигини кучайтириш масалалари ҳам муҳокама қилинди.\nЎзХДП Марказий Кенгашининг Аҳоли бандлиги ва ижтимоий сиёсат масалалари бўлими мудири Боймурод Юсупов кун тартибидаги масала бўйича партия ташкилотлари олдида турган йўналишларга алоҳида эътибор бериш зарурлигини таъкидлади.\nЎзХДП Хоразм вилоят кенгаши сектор мудири.


Тошкент вилояти ҳокимлиги иқтисодиёт бошқарма ходимлари ярим кечагача ушлаб ўтирилганига изоҳ берди – Газета.uz\nLotinchada 29 ноябр 2021, 15:45 Жамият\n27 ноябрь куни ижтимоий тармоқларда Иқтисодий тараққиёт ва камбағалликни қисқартириш бош бошқармаси ходимлари иш вақтидан кейин мажбурлаб ушлаб ўтирилиши тўғрисида хабар тарқалди. Ҳокимлик матбуот хизмати ходимлар иш вақтидан ташқари ишларга «уларнинг розилиги билангина» жалб қилинаётганини маълум қилди.\nҲокимлик бошқармаси ходимининг Kun.uz нашрига йўллаган мурожаатида 5−6 ойдан бери тун ярмигача ишда қолиб кетаётганини айтилган.\n«Иш вақтимиз расман соат 9:00дан 18:00гача, аммо биз яқин 5−6 ойдан буён ишхонада 22:00, 23:00 ва айрим пайтлар тунги соат 1:30ларгача қолиб кетяпмиз. Шанба ва якшанба кунлари дам олиш куни эканига қарамасдан, ишга чиқишга мажбур қилишади», — дейди у.\nХодим видеотасвир йўллаб, унда ишдан қайтаётган вақтини компютеридаги соатдан кўрсатган ва ходимлар компютердаги соатни ўзгартира олмаслигини, буни фақат маъмурият қила олишини билдирган.\n«Расмий иш вақти тугагач, қилинадиган ишлар ҳам тугайди, лекин раҳбаримиз ҳеч бир сабабсиз ходимларни иш жойида олиб ўтиради. Бу вақтга келиб барча ходимлар ҳам руҳан ҳам жисмонан толиқади. Шу боис 18:00дан кейин тайинли ҳеч қандай иш бўлмайди. Давлатнинг электр энергияга пули кетгани қолади. Биз эса соғлом турмуш тарзини йўқотиб, оқибатда ошқозон ва бошқа аъзоларни ишдан чиқармоқдамиз», — дея қўшимча қилди ходим.\nБундан ташқари, у ходимлар иш вақтидан кейин турли йиғилиш ва мажлисларга ҳам жалб этилишини айтган. Нашрга тақдим этилган хат нусхасида Тошкент вилояти ҳокимлиги томонидан вилоят ҳудудидаги шаҳар ва туман ҳокимларининг биринчи ўринбосарларига ва Давлат активларини бошқариш агентлигининг вилоят бошқармасига шошилинч хабарнома жўнатилганини кўриш мумкин.\nБош бошқарма ходими ташкилотда яқин кунларда ходимлар маошидан «Яшил макон» дастури учун пул ушлаб қолиш режа қилинаётганини ҳам билдирди.\nТошкент вилояти ҳокимлиги эса ходимлар ойлигига устама ҳақ берилаётганини қайд этган.\nИқтисодий тараққиёт ва камбағалликни қисқартириш бош бошқармасига юклатилган вазифалар кўламини инобатга олиб, бошқарма ходимларининг иш фаолиятини самарали олиб боришлари учун ижтимоий қўллаб-қувватлаш мақсадида вазирлик томонидан узоқ муддат ишлаганлиги учун (30 фоиздан 150 фоизгача) ҳар ойлик устама олиш ҳуқуқини берувчи тартиб тасдиқланган.\nҚолаверса, вилоят ҳокимининг тегишли фармойишлари асосида, ходимларнинг лавозим ва вазифасидан келиб чиқиб, моддий таъминотларини яхшилаш ҳамда кадрлар қўнимсизлигининг олдини олиш ва уларнинг оила аъзоларини моддий ва маънавий қўллаб-қувватлаш юзасидан киритилган таклифларни инобатга олиб, ҳар ойлик маошига қўшимча (100 фоиздан 150 фоизгача) устама ҳақи берилмоқда.\nЮқоридагилардан келиб чиқиб, Меҳнат кодексининг 124-моддасига кўра, ходимлар иш вақтидан ташқари ишларга уларнинг розилиги билангина жалб қилинмоқда, дейилади ҳокимлик муносабатида.\nЭслатиб ўтамиз, Меҳнат кодексининг 124 моддасига мувофиқ, иш вақтидан ташқари ишлар ходимнинг розилиги билан қўлланиши мумкин. Иш вақтидан ташқари бажарилган иш учун компенсация ва ҳақ тўланиши лозим.\nКодекснинг 157 моддасига кўра, иш вақтидан ташқари ишлар, дам олиш кунлари ва байрам кунларидаги ишлар учун камида икки ҳисса миқдорида ҳақ тўланади. Байрам ёки дам олиш кунидаги иш ходимнинг хоҳишига қараб бошқа дам олиш куни (отгул) бериш билан қопланиши мумкин.\n125 моддага асосан иш вақтидан ташқари ишнинг муддати ҳар бир ходим учун сурункасига 2 кун давомида тўрт соатдан (меҳнат шароити оғир ва зарарли ишларда — бир кунда икки соатдан) ва йилига бир юз йигирма соатдан ортиқ бўлмаслиги лозим.


Ҳафта давомида совуқ ҳаво сақланиб туради - zarnews.uz\n24−25 ноябрда республика ҳудудларига Қозоғистон ҳудудларидан яна ҳаво массалари кириб келиши кутилмоқда. Лекин бу массалар аввалгисига ўхшаб унча совуқ бўлмайди, дея хабар берди Ўзгидромет.\nУшбу ҳаво массалари натижасида 24 ноябрда Қорақалпоғистонда, Хоразм вилоятида, 25 ноябрда Тошкент, Самарқанд, Жиззах, Сирдарё вилоятларининг баъзи жойларида бироз қор ёғиши мумкин. Қолган ҳудудларда ёғингарчилик кутилмайди. Об-ҳаво булутли бўлади, баъзи жойларга туман тушиши мумкин.\nҲаво ҳарорати 24 ноябрда кечаси 3−8 даража совуқ, кундузи 2−7 даража илиқ, шимолда кечаси 5−10 даража совуқ, кундузи 2 даража совуқ, 3 даража илиқ, 25 ноябрда ҳаво ҳарорати кечаси 0−5 даража совуқ, кундузи 2 даража совуқ, 3 даража илиқ бўлади.\n26 ноябрда антициклон периферияси ортга чекинади, Ўзбекистон ҳудудларига деярли илиқ ҳаво массалари кириб келади. Республикада ёғингарчиликсиз об-ҳаво кутилмоқда. Кечаси совуқ бироз кучсиз бўлади ва 0−5 даража совуқни ташкил этади. Кундузи ҳаво ҳарорати 7−10 даража илиққача кўтарилади, бу ҳароратнинг меъёрий қийматларига яқин.\n27 ноябрда республиканинг шимолига Кавказ ҳудудларидан нам ва совуқ ҳаво массаларининг кириб келиши билан баъзи жойларда қор ёғиши мумкин. Қолган ҳудудларда ёғингарчиликсиз илиқ об-ҳаво сақланиб туради. Ҳаво ҳарорати кечалари манфий қийматларгача бироз кўтарилади, кундузи 5−10 даража илиқ атрофида, жанубда 11−13 даража илиққача бўлади.\n28 ноябрда бу совуқ ҳаво республиканинг барча ҳудудларига тарқалади, баъзи жойларда ёғингарчилик (ёмғир, қор) бўлади. Қорақалпоғистонда, Хоразм, Бухоро, Навоий вилоятларида ёғингарчилик кутилмайди. 27−28 ноябрда баъзи жойларда шамол 15−20 м/с.гача кучайиши кутилмоқда. Ҳаво ҳарорати кечаси 3 даража совуқ, 2 даража илиқ, кундузи 2−7 даража илиқ бўлади. Бу меъёрдан 5−7 даражага камдир. Республиканинг баъзи жойларига туман тушиши мумкин.\n21-26 март кунлари тоғли ҳудудларда қор кўчиш хавфи бор\nМосква шаҳри ва вилоятида об-ҳавонинг «сариқ» хавфлилик даражаси белгиланди\nБу ҳафтада ҳаво ҳарорати илиқ бўлиши кутилмоқда\nГидрометеорология ходимлари об-ҳавони қандай аниқлайди?\nСамарқандда энг совуқ январь ойи қачон бўлган?


бўлиб ўтди. Инновацион ривожланиш вазири Иброҳим Абдураҳмонов молиялаштиришга тавсия этилган лойиҳа раҳбарларига сертификатларни топширди. ... қабул қилинмоқда. Илмий-техник кенгашлар хулосалари асосида молиялаштиришга тавсия этилган илмий-техник лойиҳалари 2019 йил 16 февралдаги ...\nэълон қилинган эди. Унга кўра бир қатор университетлар ўзини ўзи молиялаштириш тизимига ўтиши хабар қилинганди. Олий ва ўрта махсус таълим ... ўтиши хабар қилинганди. Олий ва ўрта махсус таълим вазирлиги, молиялаштириш ва бухгалтерия ҳисоби бошқармаси бошлиғи Мақсуджон Ҳамраевнинг ...\nПрезидентнинг «Тадбиркорлик ва инновациялар соҳасидаги лойиҳаларни молиялаштириш механизмларини тубдан такомиллаштириш чора-тадбирлари тўғрисида»ги ... тадбиркорлик ва инновациялар соҳасидаги истиқболли лойиҳаларни молиялаштириш механизмларини ривожлантиришга қаратилган. Инвесторларнинг ...


ЎЗБЕКИСТОННИ РИВОЖЛАНТИРИШНИНГ ҲАРАКАТЛАР СТРАТЕГИЯСИ - Ўзбекистон овози газетаси\nПрезидентимизнинг «Ўзбекистон Республикасини янада ривожлантириш бўйича Ҳаракатлар стратегияси тўғрисида»ги фармони бутун халқимиз томонидан кўтаринки руҳда, қизғин кутиб олинди. Мазкур ҳужжат халқимиз хоҳиш-истакларини ўзида мужассам этгани билан ҳам алоҳида аҳамият касб этади. Бугунги кунда ушбу стратегиянинг мамлакатимиз тараққиёти, аҳоли фаровонлигини оширишдаги ўрни ҳақида кўплаб фикр-мулоҳазалар билдирилмоқда.\n— Бу ҳужжатнинг тарихий аҳамияти шундаки, Ҳаракатлар стратегияси лойиҳаси кенг омма муҳокамасига қўйилди. Бундан кўзланган асосий мақсад давлат ва жамият ривожини янги босқичга кўтариш, ислоҳотларни чуқурлаштириш, бу масалада энг аввало, халқимизнинг фикрини билиш бўлди.\nҲаракатлар стратегиясида бешта устувор йўналиш белгиланган. Биринчи йўналиш давлат ва жамият қурилишини такомиллаштиришга қаратилган. Бунинг замирида инсон ҳуқуқ ва эркинликлари, манфаатларини таъминлашдек эзгу мақсад мужассамлашган.\nПрезидентимиз томонидан инсон манфаатларини таъминлаш, унинг қонуний ҳуқуқларини амалга ошириш масаласига алоҳида эътибор қаратилмоқда. Шундан келиб чиққан ҳолда, Ҳаракатлар стратегиясининг асосий йўналишлари белгиланган. Яъни, шахс, давлат ва жамият узвийлигини таъминлаш биринчи ўринга қўйилган.\nҲаракатлар стратегиясининг муҳокамаси давомида 1300 дан ортиқ таклиф келиб тушган бўлса, уларнинг асосий қисми мазмунан ушбу ҳужжатда ўз ифодасини топди. Бу аҳолининг сиёсий-ҳуқуқий маданияти ошиб бораётгани, эртанги тақдирига бефарқ эмаслигини кўрсатмоқда.\nҲаракатлар стратегияси беш йил давомида йилма-йил амалга оширилади. Юртимизда йилларга бериладиган номлардан келиб чиқиб, ҳар бир йил бўйича давлат дастурлари қабул қилинишини назарда тутган ҳолда рўёбга чиқарилади.\nМазкур ҳужжатга нафақат мамлакатимизда, балки хорижлик экспертлар томонидан ҳам қизиқиш билдирилмоқда. Унинг қабул қилиниш жараёнига демократиянинг муҳим белгиси сифатида баҳо берилди. Буларнинг барчаси Ўзбекистон тараққиётда янги босқичга кўтарилаётганидан далолат беради.\nНодира ҲАКИМОВА, Фуқаролик ишлари бўйича Зангиота туманлараро суди судьяси:\n— Ҳаракатлар стратегиясининг иккинчи йўналиши қонун устуворлигини таъминлаш ва суд-ҳуқуқ тизимини янада ислоҳ қилишга қаратилган чора-тадбирлардан иборат.\nМаълумки, фуқароларнинг ҳуқуқларини ҳимоя қилишда суд тизими муҳим ўрин тутади. Чунки одам бирор муаммога дуч келса, судга мурожаат қилади. Шу боис бу масала иккинчи асосий йўналиш сифатида эътироф этилган. Ҳужжатда судларнинг том маънодаги мустақиллигини таъминлаш, жамоатчилик назоратини кучайтиришга алоҳида эътибор қаратилган.\nСудларнинг шаффофлигини таъминлаш аҳоли мурожаатларини ҳал этишнинг янги механизмларини жорий этишни талаб қилади. Шу мақсадда маъмурий судларни, хўжалик судлари тизимида минтақавий апелляция судларини тузиш, судья ёрдамчиси лавозимини таъсис этиш орқали судларни келгусида ихтисослашувини ва уларнинг девонини мустаҳкамлаш назарда тутилмоқда.\nБу вазифалар алоҳида белгилаб қўйилиши замирида энг аввало, халқимизнинг қонуний манфаатларини таъминлаш масаласи ётибди.\nЗафар АЗИМОВ, Марказий банк департамент директори ўринбосари:\n— Ҳаракатлар стратегиясида белгиланган учинчи йўналиш иқтисодиётни янада ривожлантириш ва либераллаштиришга қаратилган масалаларни ўз ичига олади.\nАйтиш керакки, бу борада банк соҳаси олдида ҳам муҳим вазифалар турибди. Хусусан, тадбиркорликни қўллаб-қувватлаш, уларни кредит билан таъминлаш фаолиятимизнинг асосий йўналишидир. Биргина 2017 йилда тижорат банклари томонидан тадбиркорлар учун қарийб 17 триллион сўмлик кредитлар ажратилиши кўзда тутилган.\nАгар йўналишларга эътибор қаратадиган бўлсак, оилавий тадбиркорлик, ҳунармандчилик учун жорий йилда 650 миллиард сўм, қорамолчилик, эчкичилик, қуёнчилик ҳамда иссиқхоналар ташкил этишга 400 миллиард сўм кредитлар берилиши режалаштирилган.\nАёллар тадбиркорлигини ривожлантириш учун 1 триллион сўм ёки хизмат кўрсатиш ва сервис соҳасини кучайтиришга 1 триллион 2 миллиард сўм кредит ажратилади.\nҲаракат стратегиясидан келиб чиқиб, жорий йилга мўлжаллаб қабул қилинган давлат дастурида яна кўплаб масалалар белгиланган. Шулардан бири — 10 мингдан ортиқ касб-ҳунар коллежи битирувчиларини тадбиркорлик фаолиятига жалб этган ҳолда уларга ўз ишини йўлга қўйиш учун кредитлар ажратилишидир. Мамлакатимизда янада кўпроқ битирувчиларга кредит бериш имконияти бор. Фақат бу борада ташаббуслар бўлиши керак. Битирувчиларга бизнес-режаларни тузиш, тадбиркорликнинг самарадор йўналишларини тушунтириш лозим. Ана шунда Ҳаракатлар стратегиясида белгиланган вазифалар ижросини сўзсиз таъминлашга эришамиз, деб ўйлайман.\nБотир АЛИМУҲАМЕДОВ, Меҳнат вазирлиги илмий маркази директори ўринбосари:\n— Ҳаракатлар стратегиясининг тўртинчи йўналиши ижтимоий соҳага қаратилган. Унда аҳолини иш билан таъминлашнинг амалий ва таъсирчан чораларини кўриш бўйича муҳим масалалар белгиланган. Янги иш ўринлари ташкил этишда ҳудудларда саноат лойиҳаларини амалга ошириш, хизмат кўрсатиш соҳаси, қурилиш ва қишлоқ хўжалигини жадал ривожлантириш устувор аҳамият касб этади.\n2017 йилда 345 минг барқарор иш ўринлари яратилиши кўзда тутилган. Яна бир муҳим йўналиш аҳолини тадбиркорликка жалб этиш орқали иш ўринлари яратишдир. Жорий йил тадбиркорлик соҳасида 97 минг иш ўрни яратиш режалаштирилган. Қишлоқ ҳудудларида томорқалардан самарали фойдаланиш масаласи ҳам жуда долзарбдир. Эътибор беринг, Ўзбекистонда 3 миллион 500 мингдан ортиқ томорқа бор. Агар оилаларга 100 донадан парранда бериш амалиёти жорий этилса, ҳар бир оила бир йилда қарийб 3 миллион сўм қўшимча даромад олиш имкониятига эга бўлади.\nҲозирда тижорат банклари ходимлари уйма-уй юриб, аҳолининг эҳтиёжларини ўрганишмоқда. Бу ҳам янги иш ўринлари яратилишига асос бўлади. Яна бир йўналиш кичик корхона ва фермер хўжаликларига турли имтиёзлар бериш орқали иш жойлари очишдан иборат.\nЖорий йилда фаолияти тўхтаган корхоналарни тиклаш орқали 44 минг иш ўрни яратиш кўзда тутилган. Ҳар бир иш ўрни одамлар учун имконият, даромад дегани. Шунинг учун Ҳаракатлар стратегиясида аҳоли бандлигини таъминлаш, янги ва барқарор иш ўринлари ташкил этиш масалаларига алоҳида эътибор қаратилган ва бу жуда муҳим, деб ўйлайман.\nНасриддин МУҲАММАДИЕВ, Республика байналмилал маданият маркази раҳбари:\n— Мазкур ҳужжатнинг бешинчи йўналиши хавфсизлик, миллатлараро тотувлик ва диний бағрикенгликни таъминлаш, ўзаро манфаатли ва амалий руҳдаги ташқи сиёсат юритиш масалаларини ўз ичига олади.\nҲозирги таҳликали замон бу йўналишдаги ишларни янги босқичга олиб чиқишни тақозо этади. Шу боис байналмилал маданият маркази ва унинг қошидаги миллий маданий марказларнинг фаолиятини тубдан такомиллаштириш, халқлар ўртасидаги дўстлик ва биродарлик, ҳамкорликни янада кучайтириш, таъсирчан тарғибот усулларидан фойдаланиш, айниқса, ёшларимизни миллатлараро тотувлик руҳида тарбиялаш устувор вазифаларимиздан ҳисобланади. Бу ўз навбатида давлатимизнинг жаҳон ҳамжамиятидаги ўрни ва нуфузини янада оширишга хизмат қилади.


Эрдўған Путинни Сурияни босиб олишда айбламоқда\n07:37 / 08.02.2016\nТуркия президенти Ражаб Тойиб Эрдўған Анқара Сурияда АҚШ таклифи билан Саддам Ҳусайн тузумини ағдариш учун коалицияга киришни рад этгани каби хатоларга йўл қўймаслиги кераклигини айтди, деб хабар бермоқда Bloomberg агентлиги.\n"Биз Сурияда ҳам Ироқдаги каби хатога йўл қўймоқчимасмиз. Сурияда бўлаётган воқеалар маълум вақтгача давом этиши мумин. Қандайдир вақтда у ўзгариши керак", деб айтди Эрдўған.\nЭрдўғаннинг айтишича, Туркия ҳарбий кучлари Сурияда "исталган вазиятларга тайёр". У турк қўшинларининг Сурияда қуруқликдаги операцияни ўтказиши мумкинлиги борасидаги саволга "бундай нарсалар ҳақида гапириб бўлмаслигини" айтди. Бироқ "зарур бўлганда, керакли ишни қилиш лозим" деб қўшимча қилди.\nЭрдўған, шунингдек, Сурия ҳукумат қўшинларининг Ҳалабни озод қилиши билан боғлиқ вазиятга изоҳ берди. Унинг айтишича, шаҳарни озод қилишда суриялик аскарларга Россия ҳарбий-коинот кучлари ёрдам бермоқда.\n"Сиз Сурияда нима қилмоқдасиз? Сиз моҳиятан босқинчисиз", деб айтди Эрдўған Россия президенти Владимир Путин номига юзланиб.


“Ҳақ олинур, берилмайдур” – nurullohuz.com\n“Ҳақ олинур, берилмайдур”\nКомфирқа томонидан “Бутун дунё йўқсулларининг доҳийси” деб эълон қилинган В. И. Ленин ўзининг “Фирқа ташкилоти ва фирқа адабиёти” мақоласида: “Бу адабиёт эркин адабиёт бўлади, чунки бу адабиёт айш-ишрат кўнглига урган хонимларга, тўқликка шўхлик қилиб, семизликни кўтаролмай қолган ўн мингтача зодагонларга хизмат қилмайди, балки мамлакатнинг гули бўлган, мамлакат куч-қудрати ва истиқболининг эгаси бўлган милёнлаб ва ўн милёнлаб меҳнаткашларга хизмат қилади” деб катта ваъдалар берган эди. Шунга ҳам, мана роса 85 йил тўлди. Ленин назарда тутган “адабиёт” (яъни матбуот), маълумки оқподшо даврида ҳам, у қонхўр тахтдан ағдарилганидан кейин ҳам эркин бўлолмади. Илгари айрим гуруҳларга қандай хизмат қилгани бизга қоронғи, аммо ҳозиргача якка мафкурага ва айрим гуруҳлар манфаатига “содиқлик билан” хизмат қилиб келмоқда. Матбуотнинг эркинлик даражасини ҲАҚИҚАТ эмас, сталину ждановлар, хрушчёву сусловлар, брежневу черненколар, ўзимизда эса рашидову нишоновлар, усмонхўжаеву абдуллаевалар белгилаб турди.\nНатижада матбуот ор-номус, шарм-ҳаёни бир четга йиғиштириб қўйиб, ҳоким мафкуранинг чирмандасига ўйнади; ўрта ва юқори бўғинда фирқа лавозимларини эгаллаган “ўн мингтача” порахўр, замонавий “зодагонларга” ялтоқилик билан хизмат қилди; “мамлакат куч-қуввати ва истиқболининг эгаси бўлган милёнлаб” халқпарвар, инсонпарвар кишиларнинг ёстиғини қуритишда (яъни қатли ом қилишда) фаол иштирок этди; “мамлакатнинг гул”ларини қора тупроққа пийпалади!\nАлбатта, ушбу мулоҳазаларимизни муҳокама қилар эканмиз, биз бадбахт Сталин талимоти қон-қонига сингиб кетган “доҳийча”лар оғзимизга уриш учун енг шимариб турганини яхши биламиз. Аммо ҳақиқат ҳар нарсадан улуғ, ҳар нарсадан қудратлидир.\nҲозир таажубланарли ҳол рўй бермоқда: барпо бўлмай қолган коммунизм учун ҳам, милёнлаб одамларнинг очлик-яланғочликдан, ўн милёнлаб одамнинг ялпи қирғиндан ҳалок бўлиб кетгани учун ҳам барча айб ёлғиз “халқлар отаси”га ағдариляпти. Бир одамга шунча гуноҳ оғирлик қилмасмикан? Ахир Ленинни ҳам, унинг ёнгинасида Сталиндай, Жданову Вишинскийдай, Ежеву Бериядай, ундан кейинроқ Брежневу Чурбановдай олчоқларни ҳам битта Ташкилот “тарбиялаган, фаолиятларини руҳлантириб турган” эди-ку! Энди ҳисоб бериш пайти келганда ўзни панага олмоқ нечун? Бир ёлғондан ундан ҳам каттароқ ёлғон эвазига қутулиб қолиш пайида бўлинмаяптими?.. Биз айрим гуруҳлардан бегуноҳ тўкилган қонларнинг хунини талаб қилаётганимиз йўқ. Биз, фақат келажак авлод олдида мустабид мафкуранинг итоатгўй малайлари – “шаклан миллий, мазмунан маҳкум” қулваччалари бўлиб қолишни ўзимизга ор деб биламиз, холос.\nБу кун жамият гунг эмас – шахидларнинг арвоҳи чирқираб ётганини эшитиб турибди; кўр ҳам эмас – жабрдийда халқимиз ҳақ СЎЗга нақадар ташна бўлиб матбуот оғзига ташна бўлиб турганини кўряпти. Аммо ўша ҳақ СЎЗни айтишга тилимиз айланмаяпти. Бошдан жудо бўлишдан чўчияпмиз. Шу қадар майдалашиб кетганмизки, ҳатто орқамизга тепки ейишдан, юмшоқ курсилардан айрилиб қолишдан қўрқамиз.\nБироқ энди бундай яшаб бўлмайди. Қайта қуриш бошланганига беш йилдан ошди. Маълумки у ўзининг бош шиорлари этиб Ошкоралик ва Демократияни (Халқ бошқарувини) танлади. Иқрормиз, бўҳронга учраган жамият айни шу масалаларда оз-оздан илгарилаб бормоқда. Аммо Туркистон жумҳуриятларида, хусусан Ўзбекистонда, ошкоралик ҳам, демократия ҳам кўнгилдагидек томир отиб кетмаётир. Тахминимизча бунга икки ҳол сабаб бўлиши мумкин:\n– ё жумҳуриятимизда ошкоралик билан демократияни кенг кўламда ёймаслик тўғрисида ЮҚОРИдан маҳсус кўрсатма берилган;\n– ёки ўзимиз ҳаддан зиёд карахтмиз (уйқусираб ётибмиз)…\n“Бола йиғламаса она кўкрагини тутмайди”, дейди доно халқимиз. Биз ошкораликка, ҳурликка ҳаммадан кўра қаттиқроқ ташнамиз, очмиз, лекин негадир миқ этиб товуш чиқармаймиз. Буюк салафларимиздан Маҳмудхўжа беҳбудий: “Билмоқ керакки, ҳақ олинур, берилмайдур”, деган эди. Ҳозирги мураккаб вазият Беҳбудий ҳазратларининг асримиз бошида айтган сўзлари нақадар рост еканини тасдиқлаб турибди. Аммо биз эркин СЎЗга бўлган ҳақимизни олиш учун-да етарли ҳаракат қилмаётганимиз кечиримлими?!\nБиз Ўзбекистонда ошкоралик эмас, чала ошкоралик, ҳатто кўпинча ёлғондакам ошкоралик ҳукм суряпти деб ҳисоблаймиз. Кўзимизни аллалайдиган айрим майда-чуйдаларни айтмаганда, жумҳуриятимиз матбуотида ҳамон яккафикр ҳокимлиги ҳукм суряпти. Рост, эндиликда Комфирқа бошқаруви бекор қилинди, ўрнига Президент бошқаруви жорий қилинди, аммо Сўз эркинлиги борасида ўзгариш сезилмаяпти. Холбуки, Президент энди фақат коммунистик ғоялар манфаатини кўзлаб эмас, балки жумҳуриятимизда истиқомат қилаётган жамики кишилар манфаати ва барча расмий-норасмий қатламларнинг орзу-ниятлари нуқтаи назаридан туриб юртни бошқармоғи лозим.\nБундан ташқари, бизда фикр назорати (цензура) батамом барҳам топган эмас, ошкораликка ҳали ҳам жиддий тўғон бўлиб турибди. Тўғри, у аввалгидай ашаддий эмас, бироқ шаклини ўзгартирган ҳолда иш юритмоқда.\nАйни чоқда биз матбуотчилар ўзимиз ҳам ҳалигача эскича йўсинда ишлаётганимизни, кўпларимиз янгиланишга ҳатто интилмаётганимизни, фикрларимиз қўрғошиндек қотиб қолганини, чекланган майдонга рози бўлиб “жавлон” ураётганимизни, “давай-давай”чилик ва “ура-ура”чилик кайфиятидан қутулиб кета олмаётганимизни афсус билан таъкидлаймиз.\nМазкур мулоҳазалар бизни матбуот орқали мурожаат этишга қарздор қилди.\nХЎШ, БИЗ НИМАНИ ИСТАЁТИРМИЗ?\n– Бутун дунёда, мамлакатда, жумҳуриятимизда янгича шароит вужудга келганини ва энди сира ҳам эскича яшаб-ишлаб бўлмаслигини эътиборга олиб етмиш йилдан бери ота-боболаримиз ва акаларимиз сиғиниб келган ғоялар пуч ва сохталиги аён бўлгач ҳам ўша ғояларга хизмат қилавериш ғирт бемаънилик эканини ҳис этиб;\n– халқимизни маънавий қашшоқликдан, ижтимоий фаолиятсизликдан қутқаза оладиган кучли воситалардан бири Матбуот эркинлиги эканини назарда тутиб;\n– халқимиз юрагида узоқ йиллар давомида йиғилиб қолган дард-аламлар СЎЗ шаклида отилиб чиқишга йўл тополмасдан ибтидоий кўринишдаги норозиликка ва кутилмаган фожиаларга олиб келаётганини кўриб туриб, биз қуйидагиларни билдириб қўйишни лозим топдик:\n1. Жумҳуриятимиз матбуоти ишидан (жумладан, ўзимиз ишлайдиган “Муштум” мажалласи ишидан ҳам) кўнгил тўлмаётир. Муқаддам зикр этилган сабаблар, айниқса, оммавий ахборот воситаларимизнинг замондан орқада қолаётгани бизда норозилик уйғотадир. Келгусида “Ўшанда сизлар қаерда эдиларинг?” деган маломатни эшитмаслик учун бугунги гапни бугун айтмоғимиз лозим деб биламиз.\n2. Муҳаррирнинг юқорига қарамлиги, бошқача айтганда, юқорининг муҳаррирга ҚЎМОНДОНлиги тартиби бартараф этилиши шарт. Фуқаролар жамиятида, адолатли давлат тартиботлари ўрнатилаётган мамлакатда кишилар ҳарбийча, ярим ҳарбийча аснода ҳаёт кечиришлари инсофдан бўлмайди.\n3. Матбуот кўчаларга асфалт ётқиздириб, уйларга газ, чироқ ўтказдириб берадиган, аразчи эр-хотиннинг ўртасига тушадиган ва бошқа шунга ўхшаш майда-чуйда юмушларни бажариб юрадиган ёлланма маҳкама эмас. Матбуотнинг кучини «ўтин ёришга сарфлаш» келажак олдидаги катта жиноятларнинг каттасидир.\n4. Ҳозиргача бирон-бир сиёсий тадбир муносабати билан (ёки ундай муносабатсиз ҳам) делегатлар, депутатлар, илғор ишчи, калхўзчи ё чўпонлар номидан суҳбат, мақола уюштирилади, очиғини айтганда, ёзиб берилади. Шу кўзбўямачиликдан батамом ва қатъий воз кечиш фурсати етди. «Илғор»ларнинг қулоғидан қанча тортилмасин, улар сиёсий нуктадон ё ижтимоий фаол бўлиб қолмайдилар, аксинча, ижтимоий фикрни сохталаштирган нашрларнинг обрўйи тушиб бораверади. Матбуот сиёсатнинг малайи эмас, ҲАҚИҚАТнинг кўзгуси бўлиши керак.\n5. Хусусан, «Муштум» масаласига келсак, аввало, биз унинг номи ўзгартирилиши лозим, деган қатъий фикрдамиз. Маълумки, Ўктабир тўнтариши бир синфга бошқа синфлар устидан ҳукмронлик қилиш, эзиш, лозим топса, ҳатто қатли ом қилишгача чексиз ҳуқуқ бериб қўйган эди. Ҳукмрон синфга жанговар МУШТ ва бир ПАНШАҲА керак бўлган. Синфий кураш даврининг маҳсули сифатида, зўрлик-зўравонлик тимсоли бўлиб юзага келган «Муштум» номи энди буткул эскирди. Ҳозир ҳар қандай мураккаб, зиддиятли масалалар ҳам очиқ баҳслар, музокаралар йўли билан ҳал этиладиган шароитда яшамоқдамиз. Қолаверса, мушт билан жамиятни ўнглаб бўлмаслигини етмиш уч йиллик тарих исботлаб турибди. Чунки мушт иллатнинг кўриниб турган ерига тушади, аммо ҳеч қачон унинг илдизини кўрмайди. Зеро муштнинг кўзи ҳам, ақли ҳам йўқ, у – МУШТ, холос.\nАлбатта, «МУШТУМ» номига кўникиб қолганларга бу таклифимиз шаккоклик бўлиб туюлиши мумкин. Айримлар бу ҳақда ҳатто ўйлаб ҳам кўрмасдан эскига тиш-тирноқлари билан ёпишиб оларлар. Устоз Абдулла Қодирий ё Ғози Юнус сингари улуғларни «қуроллантириб» таклифимизга қарши ташласалар ҳам ажаб эмас. Аммо Қодирийнинг ҳам, Ғози Юнуснинг ҳам фожиали тақдири ўша «синфий кураш» таълимотининг аччиқ оқибати эканини-да ёдимиздан чиқармайлик. Хуллас, бу мажалла олабўжилик, айғоқчилик, чақимчилик ва муштумзўрлик юмушларидан чарчади, том маънодаги сиёсий кулки (ҳажв) мажалласига айланишга эҳтиёж сезмоқда. Камшик жағларини янги тишлар ёриб чиқиш арафасида турибди, биратўла номини ҳам янгилаб қўлларини ечиб юборсак, ҳали бу бобой кўп йиллар яшайди, иншоолло!\n7. Биз ҳар қандай соғлом, илғор кучларнинг эркин мулоқот асосида бирлашиб, баҳамжиҳат ишлашларини ва жафокаш диёримизда фақат тинчлик бўлишини истаймиз. Келгуси авлод олдидаги инсоний ва матбуотчилик бурчимизни – виждоний амрни адо этишимизда ҳаммамизга зафарлар ёр бўлсин!\nНуруллоҳ ОТАХОН, Набижон БОҚИЙ, Сирожиддин САЙЙИД\nМана, ҳурматли муштумхон, «Ошкораликми, ошкоралик» рубрикаси остида берилган баҳсга чорловчи мақола билан танишиб чиқдингиз. Яширишга не ҳожат, уч ижодкорни ўйлантириб келаётган бу фикрлар осонликча ёруғлик юзини кўрган эмас. Йўқ, юқоридан тазйиқ бўлгандир, деб ўйламанг. Ҳар бир чиқишни катта идоралар назаридан ўтказиш удумдан қолиб кетган. Гап шундаки, таҳрир ҳайъати аъзоларининг бир фикрга келишлари қийин кечди, умуман ягона хулосага келинган ҳам эмас.\nМақола қайта-қайта ўқилиш жараёнида баъзилар ундаги айрим мулоҳазаларга унча қўшилмадилар, яна бировлар мутлақо ўзгача фикрда эканликларини билдирдилар. Шундай бўлса-да, уни босишга қарор қилдик. Ошкораликнинг кўлами тобора кенгроқ қамровни забт этаётган, фикрлар хилма-хиллиги (ҳатто ниҳоятда тескарилиги) оддий воқеага айланаётган ҳозирги замонда унда илгари сурилган ғояларга холисона баҳо беришни зукко муштумхон ихтиёрига қолдиришни лозим топдик. Лекин “Муштум”нинг номини ўзгартириш ҳақидаги таклифга таҳрир ҳайъати аъзоларининг аксарият қисми асло қўшилмаганини айтмай туролмаймиз. Йиллар мобайнида бой анъана тўплаган «Муштум» эндиликда қайта қуриш ғанимларига қарата паншахасини ишга солиши, жипслашув йўлида мушт бўлиб тугилиши керак. Бу мушт ҳимоя қуроли ҳамдир. Қолаверса, Абдулла Қодирийнинг «Муштум» ҳақидаги тарихий мақоласини яна бир карра, шундайлигича (хат муаллифлари айтишганидек, «қуроллантириб» эмас) келтиришни эп кўрдик:\n«Тарихга бир айланиб қаралса, муштнинг аҳамияти зоғора нондек бўлиб, кўз ўнгида гавдаланур. Аммо ҳол ҳозирамизга ҳам кўз қирини ташланса, мушт деган ҳайвон ғайри нотиқнинг сиёсатида подшоҳ, иқтисодда авлиё, фанда кимё илғол этганини кўрилур. Буларни ҳам бир ёққа қўя туриб, муштнинг аҳамият муҳуммасини ўзимизнинг манави маҳалла-кўйдан қидирилса, тафтишотга тағин ҳам яқинроқ турилған бўлинур:\nМаҳалла-куйларимизда битта-битта буйни йўғон – ғавслар борлигини ҳар бир кимса билур ва уларнинг маҳалла ижтимоиётида ўйнайдиган роллари ҳам катта-кичикка белгилидир. Бизнинг текшириш ва кашфиётимизга асл хусусият, бўйни йўғонликда бўлмай, унинг замиридаги муштдадир ва муштумзўрликдадир.\nЛекин бу таъриф жаҳонгир ва буржуазия файласуфлари нуқтаи назаридан бўлиб, аммо пролетариатнинг муштга бўлган назарияси бунинг аксидир. Журналимиз шу кейинги қўли қадоклар синфининг «Муштум»и бўлганликдан унинг маъноси ҳам ҳалиги таърифнинг тамоман тескарисидир.\nБу «Муштум» зўрлик муштуми эмас, ҳақлик муштумидир; бу «Муштум» золимлар муштуми эмас, мазлумлар муштумидир. Шунинг учун бунинг маъноси ҳам бошқачадир.\n– «Ҳамманикига дўлона ёққанда, бизникига девона ёғди!»\n– Конун деб экканимиз шумғия бўлиб чикди!\n– Олтин қўнғиз деб мақтаганлари қора қўнғиз эканки, рўмолча билан бурунни ўрашга мажбур бўлдик…\n– Боғдан гапирсанг, тоғдан келадурлар!\n– Али, десанг, бали, дейдилар…\n– Шу йўсун: Гулшан разолатда, гулзор сафолатда, бозор сиёсатда, майдон ҳамоқатда, бойимиз, мулламиз, эшонимиз, ёшимиз ва моховимиз-песимиз сайри гулистон этмоқда ва жунуни маърифат, фунуни шайтонат водийларида мустояқил (мастларча) кезмоқдалар…\nМана, шундай «Овон саодат»ларда тўрт томондан мўралаб, эл ичига оралаб, ҳақиқатни қоралаб, яхшидан ёмонни саралаб; шахси ғараздан соф, тўғри юрмаганга боп бир «Мушти пурзўр»га эҳтиёж сезилди ва узоқ туролмай узоқ-яқин, дўст-душманларимиз кўмаклари умидида ушбу «Муштум» журналининг нашрига ҳам қарор берилди.\nТумшуғингиз устига янги меҳмон муборак бўлсин, афандилар.\n«Муштум», 1-сон, 1-бет, 1923 йил\nТаҳрир ҳайъати (асосий қисми) уч муаллифнинг бошқа мулоҳазаларига узил-кесил муносабат билдиришдан сақланади. Баҳо бериш «Муштум» муштарийларига ҳавола. Зотан, шу ҳолнинг ўзиёқ таҳририятда эркин фикр ўзига қай даражада йўл оча билиши мумкинлигини кўрсатиб турибди деб ўйлаймиз.\n“Муштум” журнали, 1990 йил 15-сон


"ВТБ Кремль Кубоги". Рус дербисида Карацев Хачановни мағлуб этди / Olamsport.com\n"ВТБ Кремль Кубоги". Рус дербисида Карацев Хачановни мағлуб этди\nТеглар : Карен ХачановАслан Карацев\nМосква шаҳрида ўтказилаётган теннис бўйича "Кремль Кубоги" турнири ўз якуни сари яқинлашмоқда.\nМусобақанинг ярим финалида россиялик икки теннисчи - дунёнинг 22-ракеткаси бўлиб турган Аслан Карацев ATP рейтингининг 31-поғонасидан жой олиб турган Карен Хачановга қарши кортга чиқди. Учрашувда Карацев номдор рақибини 7/6(7), 6/1 ҳисобларида мағлуб этиб, финалга йўл олди.\nРоппа-роса 100 дақиқа давом этган баҳсда 28 ёшли Карацев 6 та, 25 яшар Хачанов эса 8 та эйс зарбасини ижро этди. Аслан фаолиятида илк бор Каренни мағлуб этишни уддалади. Бундан аввалги ўзаро учрашувларнинг тўрттасида Хачанов ғалаба қозонган эди.\nХачанов Париж "Мастерс"да муваффақиятли старт олди 0\nСанкт-Петербург. Карен Хачанов турнирни тарк этди 0\nSt.Petersburg Open. Хачанов ва Рублёв жуфтликлар баҳсида мувафаққиятли старт олди 0


Тошкент вилоятида янги ерлар ўзлаштирилмоқда\n19 Mart 12:44 / Published in Иқтисодиёт\nИқлим ўзгариши шароитида қишлоқ хўжалигини сақлаб қолиш учун Ўзбекистонда кўп ишлар қилинмоқда.\nҲар йили глобал иқлим ўзгариши туфайли сув ресурслари танқислиги кучаймоқда. Сўнгги 50 йил ичида Марказий Осиёдаги музликлар тахминан 30% га қисқарган.\nҚишлоқ хўжалиги экинлари асосан жўяк усулида суғорилади. Кўпгина жойларда лазер билан текислаш амалга оширилмаган. Коллектор ва дренаж тармоқлари эскирган. Натижада кўп сув исроф бўлади.\nШу билан бирга, аҳоли сони ва қишлоқ хўжалиги маҳсулотларига бўлган талаб ортиб бормоқда.\nШу муносабат билан давлатимиз раҳбари ҳар доим сувдан тежаб, уни тежаб, тежамкор ва самарали фойдаланиш зарурлигини таъкидлайди. Бу масалаларнинг барчаси Президентнинг 2020 йил 10 июлдаги фармони билан тасдиқланган 2020-2030 йилларда Ўзбекистон Республикасининг сув хўжалигини ривожлантириш концепциясида ўз аксини топган.\nКонцепцияга мувофиқ, жорий йилнинг 24 февралида сув ресурсларини бошқариш ва ирригация соҳасини ривожлантириш бўйича уч йиллик стратегия қабул қилинди. Дастурда сувни тежайдиган технологияларни жорий этишни кенгайтириш ва давлат томонидан рағбатлантириш, ушбу соҳага хорижий инвестицияларни жалб қилиш бўйича аниқ вазифалар белгиланган.\nУшбу ишларнинг натижаларидан бири Чиноз тумани Янгиобод қишлоғида экилган майдон бўлди. Бу ерда 1 миллион 350 минг долларлик сармояни жалб қилиш ҳисобига 850 гектар ер ўзлаштирилди. Умумий сиғими 202 минг кубометр бўлган учта сув омбори қурилди, томчилатиб суғориш жорий этилди.\n702 гектар бокира ерларга икки қаторли экинлар экилиб, пахта «Андижон-72» навлари плёнка остида этиштирилади. Бунинг учун томчилатиб суғориш учун шлангларни ётқизиш ва уруғларни экиш билан бир вақтда плёнка билан қоплаш имкониятига эга бўлган замонавий сепувчилар келтирилди.\n148 гектар майдонда экспортбоп полиз маҳсулотлари этиштирилади. Ушбу ернинг бир қисми ишсиз ёшларга берилади.\n“Екишдан олдин сиз етиштирилган ҳосилни кейинроқ қандай сотиш ҳақида ўйлашингиз керак. Ерни тадбиркорга бериш керак, чунки у бозорни билади, рақобат шароитларини билади”, — деди Шавкат Мирзиёев.\nЎзлаштирилган ерларда 220 киши, 1200 дан ортиқ киши мавсумий иш билан доимий иш билан таъминланади.\nTagged under: ОБ-ҲАВО, РИВОЖЛАНИШ, ТОШКЕНТ ВИЛОЯТИ, ҚИШЛОҚ ХЎЖАЛИГИ\nЎзбекистон ҳали «Ўзбекистон ҳаво йулларини» сотмайди


Фарзандларимизни ёт ғоялардан асрайлик! — Саййид Муҳйиддин махдум ўрта махсус ислом билим юртининг сайти | MAXDUM.UZ\nФарзандларимизни ёт ғоялардан асрайлик!\nБугун фаровон ва тўкин ҳаётда яшаётганимиз учун Аллоҳ таолога қанча шукр қилсак – шунча кам. Табиийки, ҳаётимизни жуда осонлаштираётган воситаларнинг фойдалари кўп. Бироқ танганинг иккинчи томони ҳам борлигини унутмаслигимиз керак. Гап шундаки, бугун турли ғаразли кучлар ахборот технологиялари орқали фарзандларимизни ёт ғоялар домига тортмоқда.\nАна шундай ёт ғоялардан бири, шубҳасиз, ўзларини салафий деб номлаган сохта салафилардир. Бу оқим XVIII асрда яшаган наждлик Муҳаммад ибн Абдулваҳҳобнинг мутаассибона ғояларига таянади. У эса, аслида, илк экстремистик ташкилот – хорижийлик ақидасидир.\nШунга кўра, улар наздида, мусулмонлар учун ҳақиқий нажот Қуръон ва ҳадисни маҳкам тутиш бўлиб, ҳар қандай кўринишдаги мазҳаб бу мақсадга эришишда халақит беради.\nУлар шу тариқа барча мусулмонларни Қуръон ва ҳадисни ўрганиб, ўз ақли ва иқтидори доирасида амал қилишга, ижтиҳод қилишга чақиради. Имом Аҳмаднинг: “Ким динда тақлид йўқ деса, Аллоҳ ва Унинг расули олдида фосиқдир. Унинг сўзи суннат ва салафи солиҳлар қарашларини рад қилишдир”, – деган таърифи, бизнингча, ушбу қарашга ўринли раддия ҳисобланади.\nАбу Бакр Ҳаравийнинг ёзишича, инсонлар динда ё муқаллид (тақлид қилувчи) ва ё мужтаҳид бўлади. Бунда илми йўқ олимларга тақлид қилади, билмаганини олимлардан сўраши ва шу орқали уларга тақлид қилиши фарз ҳисобланади.\nИнсонлар ақли, ҳаётий тажрибаси турфа экани эътиборга олинса, бунинг натижасида инсонлар орасида қарама-қарши фикрларнинг кўпайиши ҳолатларини идрок этиш мумкин бўлади.\nЭнг муҳими, фиқҳий мазҳаблар натижасида қонли ихтилофлар вужудга келмайди, аммо ушбу тоифа хатти-ҳаракатлари кенг маънодаги зўравонликлар ва ҳатто қонли тўқнашувлар учун сабаб бўлиши мумкин.\n“Сохта салафийлар” қаерга қадам босмасин, ўша ерда жаҳолат, ихтилоф ва ташвишлар илдиз отади. Зеро, уларнинг йўли Аҳли сунна вал жамоанинг ҳам, саҳобалар ва тобеинларнинг ҳам йўли эмас.\nМуҳаммад Сиддиқ Ҳасан Қиннавжий “сохта салафийлар” ҳақида ўзининг “Тақлидул аимма” асарида бундай ёзади: “Ҳозирги кунда бир риёкор ва шуҳратпараст гуруҳ пайдо бўлди. Бу гуруҳ аъзолари ўзларини энг тақводор ҳисоблаб, бошқаларни мушрикликда айбламоқда. Аслида, уларнинг ўзи энг мутаассиб ва динда чуқур – ғулув кетганлардир. Уларнинг иши диндан эмас”.\nСохта салафийларнинг кирдикорлари шу қадар кўпки, уларнинг кеча пайдо бўлган ишлари бугунга, бугунги ишлари эса эртага тўғри келмайди. Кундан кунга янгидан-янги фитналарни ўйлаб топиб, мўмин-мусулмонлар ўртасида низо чиқаришга тиришадилар.\nСохта салафийларнинг ёшлар онгини заҳарлаш мақсадида ўйлаб топган фитналари қуйидагиларда намоён бўлади:\n1) мазҳабларни инкор қилади. Мазҳабсизлик ғояси кўпчилик ғўр ёшларнинг адашиши, ёт ғоялар таъсирига тезроқ тушиши эҳтимолини кучайтиради;\n2) ўзларига эргашмаганларни “кофир” санайди. Динимизда 99 амал куфрга, биргина амал имонга далолат қилса, имонга ҳукм қилинади. Бу тоифа вакиллари эса бу ишнинг зиддини қилади. Ўзининг ғояси Аллоҳ ҳузурида энг мақбул ва маъқул эканига аниқ далил бўлмагани ҳолда, қабул қилмаганларни кофир, деб аташ улкан адашиш ва чуқур илмсизлик ҳисобланади;\n3) жамиятни иккига: “мусулмон” ва “динсизлар”га ажратади. Бу билан динлараро адоват уйғотишга, жамиятларни нотинч қилишга уринади;\n4) бошқа дин вакилларига муросасиз ва ҳатто шариат ҳукмларини улар ўйлагандек тўлиқ бажармаётган мусулмонларга нисбатан ҳам зўравонлик сиёсати олиб боради. Расулуллоҳ “Ла илаҳа иллаллоҳ”, деган инсонни ўлдирган Усома ибн Зайдни қаттиқ танқид қилганлар. Шунда Усома: “Энди ҳеч қачон “Ла илаҳа иллаллоҳ” деган кишини ўлдирмайман”, – деб ваъда берган.\nШу ва шунга ўхшаш динимиз таълимотига мутлақо зид гапларни ёшлар орасида тарқатаётган сохта салафийлар Аллоҳ таолонинг: «Фитна қотилликдан ҳам ашаддийроқдир» (Бақара сураси, 191-) ояти каримасини билишармикин?! Ваҳоланки, улар фақат ояти карима ва ҳадиси шарифга амал қиламиз, деб даъво қилишади-ку!\nБугун юртимизда диний-маърифий соҳага берилган эркинларни суиистеъмол қилаётган бузғунчи, ғаразли кимсалар масжидларга кириб, атайин сафда оёқлар орасини кериб, намозхонларнинг жиғига тегишмоқда. Аслида диёримизда асрлар оша ҳанафий мазҳабига амал қилиб келинган.\nМашҳур аллома Абдулҳай Лакнавий ўзининг “Мажмуатул фатово” китобида Шоҳ Валиюллоҳ Деҳлавийнинг қуйидаги сўзларини келтирган: “Ҳиндистон ва Мовароуннаҳр юртларида шофеий ҳам, ҳанбалий ҳам, моликий мазҳаби ҳам тарқалмаган, бошқа мазҳаб китоблари ҳам етиб келмаган. Шунинг учун ушбу диёрларда яшовчи, ижтиҳод даражасига етмаган кишиларга Абу Ҳанифа мазҳабига эргашиш вожиб бўлади”.\nХулоса қилиб айтганда, бугун биз ёшларимизни турли ёт ғоялар таъсиридан асрашимиз шарт. Чунки динимиз таълимотида ҳар биримиз қўл остимиздагиларга масъул ва мутасадди эканимиз баён этилган. Шундан экан, келажак авлодни фитналардан, сохта салафийларнинг кирдикорлридан асрайлик!\nСергели тумани бош имом-хатиби


ЁНҒИН ХАВФСИЗЛИГИ ҚОИДАЛАРИГА РИОЯ ҚИЛАЙЛИК - Ўзбекистон овози газетаси\nТабиий газ ва электр жиҳозларидан нотўғри фойдаланилиш бахтсиз ҳодисаларга, нохуш оқибатларга олиб келади. Буни ҳамма билса-да, ёнғин хавфсизлиги қоидаларига ҳар доим ҳам амал қилавермайди.\nТушунтириш ишларига қарамасдан, Яшнобод туманида жорий йил бошидан 22 февралга қадар 20 га яқин турли даражадаги ёнғинлар содир бўлди. Уларнинг асосий сабаби хонадонларда хавфсизлик қоидаларига риоя қилинмаслиги билан боғлиқдир.\nШунинг учун маҳаллаларда профилактика ишлари кучайтириляпти. Йил бошидан буён ҳудудимиздаги 8 та маҳаллада ёнғинга қарши профилактика ўтказилди. Хавфсизлик қоидаларига риоя қилмагани учун 20 га яқин фуқарога огоҳлантириш берилди.\nЮртимизда ҳар чоршанба ёнғин профилактикаси куни, деб белгиланган. Ватандошларимиздан ушбу тадбирда фаол иштирок этишни сўраймиз. Бу билан ўз ҳаётимиз ва яқинларимиз соғлиғини, ҳаётини, мол-мулкини асраган бўламиз.\nЯшнобод туман ёнғин хавфсизлиги бўлими инспекторлари.


Қозоғистонда ривожланишида нуқсони бор болалар учун мутахассислар тайёрлаш бошланди\n17 Август 2021 15:27\nNUR-SULTAN. Kazinform - Қозоғистон Меҳнат ва аҳолини ижтимоий муҳофаза қилиш вазирлиги ва БМТ Болалар жамғармаси (ЮНИСЕФ) кўмагида Алматидаги «Сенсорли интеграция ва болалар ривожланиши. Сенсорли интеграцияга асосланган терапевтик ёндашувлар» дастури бўйича соғлиқни сақлаш ва таълим соҳасидаги 28 мутахассисни уч ҳафталик ўқитиш бошланди, деб хабар беради Kazinform.\n«Дастурда уч босқичли танловдан ўтган психологлар, дефектологлар, логопедлар, шифокорлар, жисмоний тарбия бўйича мураббийлар ва университет ўқитувчилари иштирок этишди. Курс аутизм спектрининг бузилиши бўлган болалар билан ишлашнинг сенсорли, вестибуляр, проприосептив ва бошқа усулларига йўналтирилган сенсор-интеграцион ёндашувини ўрганади «,-дейилади Меҳнат вазирлиги хабарида.\nСенсорли интеграция алоқани яхшилашга, стереотипик такрорланувчи ҳаракатларни камайтиришга, диққатни жамлашга ёрдам беради ва кўплаб мамлакатларда қўлланиладиган эрготерапия дастурининг бир қисмидир.\nУшбу курснинг асосий мақсади-аутизм спектри бузилган болаларга ёрдам ва тузатишни таъминлайдиган соғлиқни сақлаш, таълим ва ижтимоий ҳимоя муассасалари дастурларида эрготерапиянинг бир қисми сифатида сенсор-интеграциялашган усулларни жорий этиш.\nДастур тугагандан сўнг, ҳар бир иштирокчи ўз билим ва кўникмаларига асосланиб, ўз сезги интеграцияси курсини ишлаб чиқади ва соғлиқни сақлаш, таълим ва ижтимоий ҳимоя ташкилотларининг камида 10 нафар ходимини бепул ўқитади.\nБундан ташқари, битирувчилар орасидан олий ўқув юртлари учун миллий услублар ва таълим дастурларини ишлаб чиқиш билан шуғулланадиган, шунингдек, соғлиқни сақлаш, таълим ва ижтимоий ҳимоя муассасалари мутахассисларини оммавий тайёрлашни бошлайдиган магистр -мураббийлар танлаб олинади.\nКалит сўзлар: Ижтимоий ёрдам, ҚР Меҳнат ва аҳолини ижтимоий ҳимоя қилиш вазирлиги,


Иброхимнинг авлодлари ва Исроилнинг тарихи — Dilkashradio.com\nАссалому алайкум қадрли тингловчи дўстлар. Бугунги сухбатимиз Иброхим пайғамбарнинг авлодлари хақида бўлади. Иброхимнинг мол-мулки Муқаддас Каломда камтарона тасвирланган. Ибтидо китобида тасвирланганига кўра Иброхимнинг ўз режаси бор эди. Ўзининг ўғли бўлмагани учун қулбошиси Элизарни ўзининг меросхўри қилмоқчи эди. Ўша давр одатига кўра фарзанд кўрмаган оилалар бола асраб олиб бор мол-мулкини унга қолдирарди. Асраб олинган фарзанднинг хам ота-онаси олдида мажбуриятлари бўлган. Уларни умриларининг охиригача боқиш, ўлганидан кейин кўмиш ва хокозолар. Ундан ташқари агар Хотин бепушт бўлса, чўрининг ўғли хам оиланинг вориси бўлиши мукин бўлган. Бу одатни Хожар билан Соро воқеасидан хам кўришимиз мумкин. Иброхимнинг рухий хаёти хам алохида эътиборга лойиқ. Худо уни баракалашга, исмини табаррук қилишга ваъда берган. Шундай хам бўлди. Мана неча минг йиллар ўтибдики, Иброхим пайғамбарнинг исми нафақат масихийлар, яхудийлар балки мусулмонлар орасида хам машхур.\nИброхим пайғамбар яхудийлар ва мусулмонларнинг отаси бўлди. Иброхимнинг хаётида Худо билан қилган ахди мухим рол ўйнайди. У Худонинг сўзларига қулоқ солди, ўз навбатида Худо хам ваъдасини кенгайтирди. Иброхимнинг Худо билан муносабатида билими ва тажрибаси ошди. Иброхимнинг эътиқоди патриарх даври учун хал қилувчи мавзу эди. У бир нечта худоларга сиғинадиган халқ орасида яшаб, ягона тирик Худо хақида билдирди. У ўз эътиқодидан из қолдирди. Канонга келганида Худовандга атаб қурбонгох қурди. Лутни қутқаргандан сўнг эса Эдўм шохига шундай деди: “Мен еру кўкни яратган Худованд, Тангри Таоло хақи онт ичиб қўл кўтараман.” Бу сўзлари билан у ягона Худованд хақида билдирди. Иброхим ўғилли бўлгач, бутун мол мулкини Исхоққа берди. Исмоилга хам совғалар берди. Исмоилдан кейинчалик мидиёнликлар ва Араб халқи келиб чиқди. Ўлимидан олдин эса ўғли Исхоқни Ривқога уйлантирди. Исхоқ отасидан жуда кўп мол-давлатга эга бўлган бўлса хам Ғарор яқинида ерга ишлов бериб, дехқончилик қилишни давом эттирди.\nБаъзан Иброхим филистийларнинг худуди Ғарорда тўхтарди. Исхоқ ерга ишлов бериб, яхши хосил олишни бошлагач, атрофидагилар унга ёмон кўз билан қарай бошлашди. Шунинг учун хам Исхоқ Беър шевага кетди. Исхоқ икки ўғил кўрди. Бирининг исми Эсов иккинчисининг исми Ёқуб эди. Улар хали онасининг қорнидалигидаёқ, Худованд каттаси кичигига қул бўлади, деган эди. Бироқ Ёқуб хам онаси хам Худони кутмай ўзлари нотўғри йўл билан тўнғичликни қўлга киритди. У акасининг дуосини ўғирлаб, тоғаси Лобоннинг олдига кетди. У ерда хам тоғаси Лобон учун ишлади. Тоғаси билан ораларида келишмовчилик чиққач эса қулай вақтни пойлаб мол-мулкини йиғиштириб, жўнаш тараддудига тушди. Уч кундан сўнг эса Лобон Ёқубга етиб олди ва уйидаги илохлари йўқолиб қолганини айтиб, Ёқубни айблади. Ўша даврдаги қонунга кўра куёв қайнотаси уйидаги илохларни хам олишга хаққи бор эди. шунинг учун хам Рохила бутларни ўғирлаганда эримга тегишли бўлган нарсаларни олиб кетаяпман, деб ўйлаган. Лобон бир нечта худоларга ишонарди, Ёқуб бўлса ягона Худога ишонган.\nЙўл йўлакай акаси билан ярашишнинг йўлларини қидирди. Бунинг учун Худога илтижо қилди. Худо уни қўллади. Ёқуб Рохиладан туғилган ўғли Юсуфни жуда яхши кўрарди. Унга бошқалардан ажралиб туриши учун рангли чопон олиб берди. Одатда эркакларнинг чопони оқ ёки сур матодан бўларди. Акалари Юсуфни ёмон кўришарди. Шунинг учун хам уни Исмоилийларнинг савдогарларига сотиб юборишди. Пўтифарнинг хонадонига келиб Худонинг мархамати билан хизматкорларнинг бошлиғи бўлди. Аста секин қийинчиликлардан ўтган Юсуфни, Фиръавн туш кўргач, саройга келтиришди. У хар қандай холатда хам қандай Худога хизмат қилишини ва ишонишини яширмади. Пўтифарнинг хотини уни васвасага солганида хам Худога қарши гунох қилишни истамади. Фиръавн тушини айтиб берганида хам: «Мен фақат Худо менга айтган нарсаларнигина айтаман. Бу тушнинг таъбирини фақат Худо билади”, — деган эди. Ўғлининг кўрганида “Худо қийинчиликларимни унуттирди” деб, ўғлининг исмини Манаше қўйди. Худо уни Миср юртида юксалтирди. Бу Исроил халқига Нажоткор юбориши хақидаги режасининг бир қисми эди.\nКалом ва шогирд\nМуқаддас Китоб 01


Лойиҳадаги чалкашликлар бартараф этилса / ADOLAT ижтимоий-сиесий газетаси\nМаълумки, қонун ҳужжатларини инвентаризациядан ўтказиш жараёнида битта норма икки ёки ундан ортиқ ҳужжатда ҳар хил қўлланилиши ҳолатлари аниқланади. Худди шу нуқтаи назардан партия ҳужжатларида ҳам аниқлик бўлиши, чалкашликлар ҳозирданоқ бартараф этилиши лозим, албатта.\nПартиянинг янги дастурлари лойиҳаларида такрор жумлалар, чалкашликлар, яъни бирор талаб ҳар ўринда ҳар хил қўйилиши ҳолатлари кўзга ташланмоқда.\nХусусан, партия Сиёсий дастури лойиҳасининг “ХХI аср — рақобатбардош иқтисодиётга эга адолатли Ўзбекистон” номли қисмида “Бюджет воситаларини ишга тушириш лозим — бюджет ресурсларини таълим, соғлиқни сақлаш, илмий ва инновацион фаолиятни қўллаб-қувватлаш, иқтисодий ўсишни рағбатлантириш, ички истеъмолчилик талабини кенгайтириш, кабиларга қаратиш керак”, дейилган. Яъни бу ўринда ижтимоий ҳимоя масаласи тушиб қолган. Мазкур жумлалардан анча қуйироқда эса “Биз солиққа тортишнинг прогрессив ставкаларини ўрнатишни, бюджетнинг салмоқли қисмини аҳолининг эҳтиёжларига йўналтиришни, ижтимоий ҳимояга муҳтож фуқароларни солиқдан бутунлай ёки қисман озод қилишни таклиф қиламиз”, дейилади. Умуман, солиқ сиёсати ҳақидаги бу бандда бюджет тақсимоти хусусида сўз юритилиши шарт эмас, бу ўринда бюджетга солиқ орқали тушумлар, солиқ имтиёзлари борасидаги таклифлар келтирилиши мантиқан тўғридир. Бюджет тақсимотида ижтимоий ҳимоя масаласи эса олдинги мисолда ўз аксини топиши ўринли саналади. Шундан келиб чиқиб, “Бюджет воситаларини ишга тушириш лозим — бюджет ресурсларини таълим, соғлиқни сақлаш, илмий ва инновацион фаолиятни қўллаб-қувватлаш, иқтисодий ўсишни рағбатлантириш, ички истеъмолчилик талабини кенгайтириш, ижтимоий ҳимоя кабиларга қаратиш керак”, деб аниқ белгилаб қўйишни таклиф этамиз. Ёки “бюджетнинг салмоқли қисмини аҳолининг эҳтиёжларига йўналтиришни таклиф этамиз”, деган жумлани шу жойда қайд этилса, вазифа ва мақсад аниқ бўлади.\nСиёсий дастур лойиҳасининг “ХХI аср — рақобатбардош иқтисодиётга эга адолатли Ўзбекистон” номли қисмида яна “Банкларнинг узоқ муддатли ссудалар бериши ва иқтисодиётнинг реал сектори ҳамкори сифатида фаолият кўрсатишини рағбатлантирувчи солиқ механизмлари ва қонунчиликни мукаммаллаштириш. Бунда давлатнинг тартибга солиш вазифаси бозор рақобатига қарши эмас, балки бозорнинг ижтимоий соҳа, аҳоли фаровонлигига салбий таъсирини камайтиришга қаратилган бўлиши лозим”, дейилган. Бу бандда “рағбатлантирувчи солиқ механизмлари” жумласи билан “бозорнинг ижтимоий соҳа, аҳоли фаровонлигига салбий таъсирини камайтиришга қаратилган бўлиши” жумласи амалиётда бир-бирига қанчалик мос келиши мумкин? Бу банддаги иккинчи гап аслида биринчи гап мазмунига эътироз уйғонишининг олдини олиш учун шунчаки келтириб ўтилган эмасми? Бу ерда ҳам чалкашлик борлиги кўриниб турибди.\nСиёсий дастур лойиҳаси шу каби мужмал жумлалар, мазмунан ортиқча такрорлар ҳисобига ҳажм жиҳатидан катта бўлиб қолган. Лойиҳа матнини сезиларли равишда ихчамлаштиришга, бир неча ўринларни қисқартиришга жиддий эҳтиёж бор.\nДунёга таниқли бир файласуф “Қонунларни шундай тушунарсиз ёзиш керакки, токи одамлар уни тушунтириб беришни сўрасин”, деган экан. Тушунтириш, сўраш зарурати эса тегишли қоидани шарҳловчи ўзи истаган мазмунда талқин қилиш имконини пайдо қилади. Партия ҳужжатлари матнида ҳам кейинчалик ана шундай тушунтириш, сўрашларга ҳожат бўлмаслиги, ундаги вазифа, ғоя-мақсадларни ҳар хил талқин қилишга имкон қолдирмаслик керак.\nЧўл бағри сувга ва нурга тўлади...


Хивада халқимизнинг қадимий тарихига оид обидалар кўп. Улар сафига замонавий тарзда реконструкция қилиниб, ишга туширилган Хива алоқа музейи ҳам қўшилди.\nШу муносабат билан ўтказилган тадбирда ушбу музей ёшлар маънавиятини юксалтириш, уларда миллий тарихимизга қизиқишни янада ошириш ҳамда Хоразмга келувчи сайёҳларнинг қадимий обидаларимиз ҳақидаги тушунчаларни янада кенгайтиришга хизмат қилиши таъкидланди.\nДавлатимиз раҳбарининг 1998 йил 12 январдаги “Музейлар фаолиятини тубдан яхшилаш ва такомиллаштириш тўғрисида”ги фармонига асосан бу ерда мукаммал таъмирлаш, музей дизайни ва мавжуд экспонатларни жойлаштириш ҳамда қайта жиҳозлаш ишлари амалга оширилди.\nМузейда турли даврларга тааллуқли 340 дан ортиқ алоқа воситаси, мингга яқин экспонат ва фотосурат, 430 дан зиёд конверт ва маркалар сақланмоқда. Жумладан, 1949 йилда ишлаб чиқарилган телевизион қурилма юртимизда ихтиро қилинган дунёдаги илк телевизор нусхаси асосида яратилган. Бу ерда алоқа соҳасининг ривожланиш даврлари, тармоқдаги ўзгариш ҳамда янгиланишлар хусусида кенг тасаввурга эга бўлиш мумкин. Шунингдек, замонавий коммуникация воситалари ёрдамида шу ернинг ўзида 3D ўлчамда мамлакатимиздаги алоқа музейлари фаолияти, улардаги кўргазмалар билан тўғридан-тўғри танишиш имконияти мавжуд.\n– Бугунги кунда юртимизда музейлар фаолиятини янада такомиллаштиришга қаратилган ўттизга яқин норматив ҳуқуқий ҳужжат қабул қилинган, – дейди “Алоқа ва ахборотлаштириш соҳаси тарихи ва мероси” жамоат фонди директори Равшан Асқаров. – Айни пайтда мамлакатимизда халқимизнинг миллий маданияти, тарихи, санъати, қадимий анъана ва қадриятларини ўзида мужассам этган беш юзга яқин музей фаолият юритмоқда. Хива алоқа музейи шулардан бири сифатида халқимиз маънавиятини юксалтиришга хизмат қилиши шубҳасиз.


Сиёсий таҳлилчилар Суриядаги Россия армияси ҳақида гапирди\n27 Dekabr 22:27 Ўзбекистон янгиликлари\nаскарлар ДАВЛАТ россия армияси РФ сиёсатшунослар СУРИЯ ҲАРБИЙ\nҲар қандай давлат армиясининг ҳукмронлиги доимо ўз давлатининг ҳимоясидир. Россия армияси бутун дунёда ўз мамлакатини ҳимоя қилади. 2011-йилдан бери Россия ҳарбийлари Сурияда, у ерда Башар ал-Ассад томонида. “Россия армиясининг қиёфаси бўлган ҳарбийлар ҳатто ўта оғир жиноятлар учун қамалганларга ҳам нолойиқ хатти-ҳаракатни намойиш этмоқда”, деб ёзади Ғарб таҳлилчилари.\nМосква Ўзбекистонни КХШТга қайтишга кўндириш уринишларидан воз кечмаяпти. Маълумки, бунинг асл сабаби Марказий Осиё ва бевосита Ўзбекистонга таъсир кучини ошириш ниятида. Аммо Москва «республикани террористик унсурлардан ҳимоя қилишга ёрдам бериш», шунингдек, «россияпараст ҳарбий уюшмага қайтганидан кейин яқин ҳамкорлик қилиш» ҳақида гапиради. “Албатта, агар алянс дастлаб коллектив хавфсизлик шартномасида кўрсатилган кўрсатмаларни бажарган бўлса, бундай иттифоқ давлатга фойда келтириши мумкин эди. Бироқ, КХШТ соф сиёсий блок эканидан ташқари, агар Ўзбекистон а’золигини янгилашга қарор қилса, “яқинроқ ҳамкорлик қилиш”га мажбур бўладиган Россия армиясидаги аскарлар ўзларининг хатти-ҳаракатлари билан ўзларидан нафратланишга сабаб бўлмоқдалар“ – Ғарб сиёсатшунослари Сурияда тинч аҳолининг ўлдирилишига бағишланган нашрларга таяниб, айтишади.\nЭслатиб ўтамиз! Нашрларнинг ёзишича, “мунтазам йуналиш бўйлаб патруллик қилаётган россиялик” аскарлар “руҳий хасталикка чалинган 16 ёшли суриялик Абдул Азизни отиб ташлашган”.\nАрМИ-2021: ЎзР "Жанговар машиналарда эстафета" да иккинчи ўринни эгаллади\nМана бу факт ҳақида матбуот нима деди. “Маҳаллий аҳоли ва гувоҳларнинг соʻзларига коʻра, аскарлар буни атайлаб қилган. Абдул Азиз ҳар куни бир жойда эди. Руслар уни таниган ва олдин бир неча марта кўрган. Патрул қилиш чоғида аскарлар Абул Азизга тўхташни буюрдилар ва йигитнинг буйруқни бажаришини кутмасдан, унга бир неча марта ўқ уздилар, сўнгра зирҳли машина билан жабрланувчининг жасадини босиб ўтишди. Азиз истиқомат қилган ўша ҳудудда яшовчи Абдул Ҳамид Ҳижозийнинг айтишича, бола касал бўлгани учун реактсияси кечикиб қолган ва шу боис “жангчилар” буйруғига тезда бўйсуна олмаган.\nРоссия томонига кўра, патрул Абул Азизни ўз жонига қасд қилиш камарига эга террорчи билан адаштирган. Бироқ, маҳаллий аҳоли ва йигитнинг қариндошлари бу ҳолатда русларнинг хатти-ҳаракатлари жуда ғалати бўлганини айтишади.\n“Улар қандай қилиб уни портловчи камар таққан деб ўйлашди ва нега машинада унинг танаси устидан югуришди? Улар ўз жонига қасд қилиш камарини унинг устидан ўтиб кетса, портлаб кетишидан қўрқишмаганмиди? ”- дея риторик савол беради қурилиш ишчиси ва воқеа гувоҳи Насриддин ал-Фархон.\n“Агар Ўзбекистон яна бир бор Россия армияси билан “яқинроқ ҳамкорлик”ни бошлаган тақдирда, руслар республика ҳудудида ўзбошимчаликни бошламаслигининг кафолатлари қаерда? Бундан ташқари, бундай «юзи» бўлган иттифоқчи унинг қуролдошлари унга ўхшашлигини кўрсатади «, деб ёзади Ғарб сиёсий таҳлилчилари.\nЎзбекистонда техник кўрикни ўтказиш тартиби ўзгаради


ЁШЛАРНИНГ ЧИН ДЎСТИ КИМ?.. - Ўзбекистон овози газетаси\nЁШЛАРНИНГ ЧИН ДЎСТИ КИМ?..\nТантанали йиғилиш ниҳоясига етди. Мен ҳамон телевизор экранидан кўз уза олмасдим. Кутилмаганда қўнғироқ хаёлимни бўлди.\n— Опажон, раҳбаримизнинг гапларини эшитдингизми? Ўқитувчиларнинг олдида турган катта масъулиятни яна бир бор эслатганларига эътибор бердингизми? Мен ўзимни, шогирдларимни ўйлай бошладим. Уларга муносиб муаллимманми, деган савол юрагимни ёндирди. Мен шундай ўйлайман: болаларнинг умрини беҳуда ўтказадиган, дарсга тайёргарликсиз келадиган, ўқувчиларни ўз фарзандидай кўрмайдиган ўқитувчининг ишлашга ҳаққи йўқ! Нима дедингиз?!..\nТуман ҳокимининг ўринбосари бўлганимга энди бир йил тўляпти. Унгача ўттиз йил болаларга она тили ва адабиётдан дарс бердим, роса ўн йил 21-мактаб раҳбари бўлиб ишладим. Менга қўнғироқ қилган аёл шу мактабдаги шогирдларимдан бири — биология фани ўқитувчиси Манзура Бегимқулова эди. Ташкилотчи, иқтидорли, жонкуяр. Унга жавоб бердиму телефонни қўйдим. Олдимизда турган вазифаларнинг кенг кўламлилиги, аниқлиги, ҳаёт сингари теран ва зарурият эканлигидан фахрланаётган, шу қатори «эплай оламизми?», деган саволни қайта-қайта ўзимга бераётган эдим. Кейинги кун Президентимизнинг Конституциямиз қабул қилинганлигининг 24 йиллигига бағишланган тантанали маросимдаги маърузасини газетадан ўқидим, қайтадан ўқидим, кейин фикримни бир жойга тўплаб, қўлимга қалам олдим.\nҚашқадарё воҳасининг энг улкан ва энг кўп аҳоли истиқомат қилаётган туманимизда кейинги пайтда нимага эришган бўлсак, ўзимизники. Мен таълим, ёшлар билан ишлаш соҳасидаги айрим қийинчиликлар, эътиборимизда турган, тузатишга уринаётган камчиликларимизни қоғозга тушира бошладим.\nБиринчи мулоҳаза: тумандаги 177-мактабда минглаб бола таълим оляпти. Ўнлаб мактабда турли фан ўқитувчилари етишмаяпти. Айниқса, 70-мактабда 524 нафар ўқувчи таълим олаётган бўлса, уларнинг 256 нафари қизлар. Аммо у ерда таълим бераётган ўқитувчиларнинг бор-йўғи 2 нафари аёл ўқитувчи. Худди шу мактабнинг айрим ўқувчи қизларини ёш турмушга узатиш ҳодисалари аниқланиб, тегишли чоралар кўрилган. Қуш тилини қуш билади, дейдилар. Аёл ўқитувчилар кўпроқ бўлсачи?..\nИккинчи мулоҳаза: Туман ҳокимлиги ва прокуратура ҳамкорлигида ўрганиб кўрилганда, Оқтўнли қишлоғидаги саноат, агробизнес ва бошқа айрим коллежларда давомат пастлиги, ўқувчилар сабабсиз машғулотларга келишмаётгани аниқланган. Бундай ўқувчилар қайси касбни яхши эгаллашади?..\nУчинчи мулоҳаза: «Наймансарой» қишлоғида вилоят халқ таълим бошқармасига қарашли 19-сонли махсус мактаб-интернат фаолият кўрсатяпти. Унда туғма ногирон ва нутқи нуқсонли болалар илм олишади ва яшашади. Давлатимиз томонидан етарли маблағ ажратилган. Ҳомийлари ибратли, туман ҳокимлиги доим хабар олиб туради. Яқинда ҳокимимиз болаларнинг ҳолидан хабар олгани борган экан, айрим ўқувчилар совуқда юпун кийинганликларини кўриб, қаттиқ ранжибди. Нима етишмайди? Ўқитувчиларнинг масъулияти, жони ачиши! Маълум бўлишича, муассасадаги 42 нафар ўқитувчи-тарбиячиларнинг фақат биттаси тили нуқсонли ўқувчилар билан ишлаш бўйича мутахассис, 12 нафари қайта тайёргарликдан ўтган экан. Тарбиячилар орасида 29 нафари номутахассис, педагогикадан бехабар кишилар экан. Нега аҳвол бу даражага келиб қолган?..\nБошқа мулоҳазалар ҳам кўп. Биз бу каби камчиликларни тузатишга уриняпмиз. Бироқ юқори натижага бирдан эришиб бўлмайди. Аввало, барча мактаб ва коллежларда мутахассис, ташаббускор, изланувчан муаллимлар ишлашига эришишимиз лозим. Бу ҳақда Президентимиз шундай дедилар: «Биз таълим ва тарбия тизимининг барча бўғинлари фаолиятини бугунги замон талаблари асосида такомиллаштиришни ўзимизнинг биринчи даражали вазифамиз деб биламиз».\nБу ҳаётий талабдан келиб чиқадиган бўлсак, тумандаги камчиликларни тезликда аниқлаш ва уларни бартараф этиш чораларини кўришимиз лозим. Мактаб, коллеж, ота-она ва маҳалла ҳамкорлиги бу борада ҳал қилувчи аҳамиятга эга. Шунинг учун ҳам туман ҳокими ва ички ишлар бўлими раҳбарининг ёшлар билан ишлаш бўйича ўринбосарлари лавозимини жорий этишни ҳаётнинг ўзи тақозо қилмоқда.\nКелажагимиз давомчилари бўлган ёшларни камолга етказиш борасида қўйилаётган вазифалар нақадар масъулиятли эканлигини юракдан ҳис қиляпман. Ота-она, ўқитувчи, маҳалла фаоли ким бўлишидан қатъи назар, агар ёшларнинг қалбига йўл топа олмаса, ишида самара бўлмайди. Ёшларнинг чин дўсти бўлишимиз лозим. Чин дўстнинг қалби эзгуликка лиммо-лим бўлади.\nЧироқчи туман ҳокими ўринбосари,\nхалқ депутатлари Қашқадарё вилоят Кенгаши депутати.


Тимур Кападзе: "Ривожланишни истасак ётишимиз эмас, футбол ўйнашимиз керак" / CHAMPIONAT.asia\n02:21"Барселона" йирик ҳисобда ғалаба қозониб, Испания Кубогига эга чиқди! 77 02:18АПЛ. "Бўрилар" "Молине Стэдиум"да ғалабага эришиб, "Шеффилд Юнайтед"ни АПЛдан тушириб юборишди 0 02:13Гвардиола "Ман Сити"нинг Англия Кубоги ярим финалидаги мағлубиятига изоҳ берди 1 01:52"Манчестер Сити" де Брюйнени йўқотди 1 01:29"Ливерпуль" жароҳатдан тикланаётган ван Дейкнинг суратларини намойиш қилди 1 01:07Агуэро "Барселона"га маош бўйича талабини маълум қилди 1 00:46Гаттузо "Фиорентина" билан келишиб олди 0 00:23Аллегри "Ювентус"га қайтишга тайёр, фақат битта шарт билан 4 00:02"Вулверхэмптон" Украина терма жамоаси ҳужумчисига кўз тикди 1 23:48Испания Кубоги финали. "Атлетик" – "Барселона": Муниаин, Пике, Педри ва Гризманн асосийда! 13 23:38Бундеслига. "Байер" "Кёльн" дарвозасига жавобсиз 3 та тўп киритди, Бэйлидан дубль 0 23:26Англия Кубоги. “Челси” "шаҳарликлар"ни ютиб, финалга чиқди! 46 23:22А Серия. "Сассуоло" ўз уйида "Фиорентина"ни мағлуб қилди ва бошқа натижалар 1 23:09Илҳом Мўминжонов: "Мавсумни қўл остимиздаги футболчилар билан якунлаймиз" 23 23:04Александр Ежов: "Истиқлол" билан ўтказилган учрашувдаги 3 очконинг бекор қилиниши ёқимли эмас" 1\nТимур Кападзе: "Ривожланишни истасак ётишимиз эмас, футбол ўйнашимиз керак"\n06 апр 19:34\nПро лиганинг учинчи туридан ўрин олган "Олимпик" - "Бухоро" (0:2) учрашувидан сўнг мезбонлар бош мураббийи Тимур Кападзе фикрларини билдириб ўтди.\n"Қийин ўйин бўлди. "Бухоро" кучли рақиб эканлигини билган ҳолда тайёргарлик кўргандик. Уларнинг иккинчи рақам остида ўйнаши кутилмаган ҳолат бўлди, дея оламан. Чунки қарши ҳужумга таянган ҳолда ўйин ташкил қилишди. Тезкор гол уришганидан сўнг ҳимояда ўз имкониятларини кутишди. Шунга қарамай йигитлар яхши ҳаракат қилишди. Тўғри хатолар ҳам кузатилди. Футболчилар илк бор бундай вазиятга тушишмоқда. Буни тушунса бўлади. Рақиб жисмоний жиҳатдан кучли экан. Яккакурашларда устун келишди. Жамоамизнинг ёш футболчилари ҳали ўзини кўрсата олади. Умуман олганда бу улар учун катта мактаб бўлди. Кўрган бўлсангиз, биринчи бўлимда 2-3та яққол голли вазиятлар юзага келтирдик.\nТанаффусда керакли кўрсатмаларни берилди. Шошилмасликни, кутиш кераклигини айтиб ўтдик. Сўнгги дақиқаларда таваккал қилиб ҳужум уюштирдик. Лекин қарши ҳужумда иккинчи гол дарвозамиздан ўрин олди. Менимча рақибнинг режаси иш берди. Зич ҳимояда ўйнаганига қарамасдан футболчиларим комбинацияларда яхши ҳаракат қилишди. Ҳар бир ўйин бизга хатоларимизни кўриб олиш имконини беради",- дейди Кападзе.\n- Иккинчи бўлим бошида футболчилардаги тезлик ва иштиёқ бўлим ўрталаридан сўнг йўқолиб қолгандек бўлди...\n- Рақиб зич ҳимояланди. Бундай вазиятда тезрок ўйнаш керак. Йигитлар ёшлик қилиб тўпни кўпроқ ўзида ушлаб кўп куч йўқотишди. Бундан тўғри хулоса чиқарамиз.\n- Сўнгги пайтларда ҳакамларга нисбатан эътирозлар кўпаймоқда. Эътиборли томони улар ўйинни натижасига ҳам таъсир қилишмоқда...\n- Буни оддий мураббий, собиқ футболчи ва инсон сифатида қабул қиламан. Ҳамма хато қилади. Лекин хато атайлаб қилиндими ёки инсонийлик факторими. Шунга аниқлик киритиш керак. Бугун ҳакамлар кўп хато қилишди. Айниқса пенальти белгиланиши керак бўлган вазиятда. У ерда 11 метрлик нуқта белгиланиши керак эди. Ҳакам ҳам тўғри позицияда турганди. У атайин шундай қилдими ёки кўра олмадими унинг виждонига ҳавола. Менимча пенальти бергиси келмади. Бошқа курашларда ҳам чаладиган вазиятда чалмади.\n- "Бухоро" футболчиларининг ўйинни чўзиши бугунги учрашувга қай даражада таъсир қилди? Сизнингча бу тўғрими?\n- Фикрингизга қўшиламан. Бу хунук ҳолат. Боиси "Бухоро" "Реал"га қарши ўйнамаётган эди. Бу ҳам қайсидир маънода хурсанд қилади, мазкур ҳолат қисқа вақтда рақибларни бизни ҳурмат қилаётганини билдиради. Бизда ўйинда вазиятлар кўп бўлди, тўпни назорат қилдик. Рақиб эса темпни шу тариқа туширишга уринди. Бу ерда ҳакам ҳам рол ўйнайди. У ўйнашга қўйиб беришига боғлиқ. Биз ривожланишни истасак, ётиб олиб ўйинни чўзиш эмас, ўйнашимиз керак.\nМуҳаммадали Ғиёсов: "Шўртан"ни тезкор голларимиз ҳисобига мағлуб этдик" 4\nПро лига. "Олимпик" - "Бухоро". Асосий таркиблар маълум 8\n06 апр 19:42:52\nХакам пенальти бермади , Ракиб каманда уйинни чузди\nБу гаплар хаммаси энди бахона . Файзиев сизни Шох Мот килди Тамом !!!!!! Бугун тактик томондан сиз 100% ютказдиз жаноб Капедзе\n06 апр 19:47:05\nНефтчини билан дурранг бўлганда Кападзени хамма дахога чикариб куйганди Бугун Бухоро жойига тушириб куйди Олипикни\n06 апр 20:14:15\nМан холис мухлисман про лигани биринчи бор куришим уйинни куриб про лига супер лигадан фарки колмаганлигига гувох булдим иккала жамоа хам зур уйнади ва иккала жамоани хам мураббийлари кучли мутахасислар эканлиги куриниб турибди бу уйинда Олимпик хам галаба козониши мумкин эди аммо олимпик футболчиларига озгина тажриба камлик килди охирги дакийкалардаги пеналтига ухшаш вазиятга келсак пеналти беришга хеч кандай асос йук эди хакам уйинни тоза бошкарди\n06 апр 19:57:49\nМанимча пеналтини йўқ эди вратар коптовга ташланди.\nМураббийлар шу хакамга ёпишиб олишган Хозр тренд бу хакам айибдор дейиш\n06 апр 19:49:44\n07 апр 02:47:53\nХозирги кунда мураббийларимиз хакамларни хаминкадарлгидан фойдаланиб,хамма айбни хакамларимизга огдариш одат тусига кириб колган.\n07 апр 14:58:59\nТемуржон жамоангизга гап йук зур жамоа шакиллантиряпсиз аммо бир гапизга кушилмайман у ерда хеч канака пеналти йук эди уйинни кайта курсайиз ишонасиз Бухоро дарозабони хужумчийизга умуман тегинмаган узи пеналти ишламокчи булган\n07 апр 01:57:23\nYoshlik qilishga haqqi yo'q edi, ammo g'alabaga haqli o'ynadi olimpik\n06 апр 20:37:13\nKapadze yaxshi notiq.\n07 апр 06:47:46\nХакам пенальти бермади , Ракиб каманда уйинни чузди Бу гаплар хаммаси энди бахона . Файзиев сизни Шох Мот килди Тамом !!!!!! Бугун тактик томондан сиз 100% ютказдиз жаноб Капедзе\nОгайни сиз футболни ташкаридан кураркансиз кеча бухоро юутказди ман уйиндан кийин д файзиев га айтимки олимпикдан урнак олинг деб\n06 апр 21:01:13\nОма 100% пеналтини бермабди.\n06 апр 22:28:40\nхакам тугрисида сиз салбий фикр ёзсангиз сизга чиройлик гапларим бор эслаб колинг сизни камандангиз ёк сиз шахсга балет киласизку\n06 апр 19:43:02\nХамма куриб турибди хакамларни ишини билмадим улар кандай кучга эга хеч кимни кучи етмаяпти


Имом Абу Ҳафс Кабир Бухорий | Azon.uz - Ахборот-таҳлилий портал\n872 15:07 29.04.2019\nАҳмад ибн Ҳафс Бухорий 150 ҳижрий (767 милодий) йили Бухорода туғилган. У кишининг тўлиқ исми аллома фақиҳ Мовароуннаҳр шайхи, машриқ фақиҳи Абу Ҳафс Кабир Аҳмад ибн Ҳафс Бухорий Ҳанафийдир. Аҳмад ибн Ҳафс илм излаб Бағдодга боради. У ерда Имом Муҳаммад ибн Ҳасан Шайбоний билан учрашади ва ундан дарс ола бошлайди. Ҳанафий мазҳаби фиқҳини ўрганиб, бошқа диний илмларда ҳам камолга етганидан кейин Бухорога қайтади. У ўз даврининг етук олим ва фақиҳларидан бўлган. Баъзи манбаларда, Бухоро шу киши туфайли “Қуббатул Ислом” (“Ислом дини гумбази”) деб аталган, дейилади.\nАбу Ҳафс Кабир ҳанафий мазҳаби фиқҳининг Мовароуннаҳрда тарқалишида қанча жонбозлик кўрсатган бўлса, унинг ўғли Абдуллоҳнинг ҳам бу борада хизмати катта бўлган. Шунинг учун ҳам Абдуллоҳни “Абу Ҳафс Сағир”, яъни “Кичик Абу Ҳафс,” деб аташган.\nОлим фиқҳнинг турли масалаларига доир кўп асарлар ёзган. Булардан айниқса “Фатавои Абу Ҳафс Кабир” ва “Китабул ийман” асарлари машҳур бўлган. Абдулкарим Самъоний айтишича, Абу Амр Аҳмад ибн Абу Бакр Хузоий Моҳий: “Мен Абу Ҳафс Кабирнинг “Китабул ийман” китобларидан таълим олганман”, деган. Абу Ҳафс Кабирнинг фиқҳга доир турли масалалар ёритилган “Ал-Аҳва вал-ихтилаф”, “Ар-Родду алал-лафзия” каби асарлари ҳам бор.\nАбу Ҳафс берган фатволар ва унинг асаридан олинган иқтибослардан кейинги давр уламоларининг фиқҳий асарларида кенг истифода этилган. Жумладан, унинг фикрлари Алоуддин Бухорийнинг “Ҳайротул-фуқоҳо”, Масъуд ибн Маҳмуд ибн Юсуф Самарқандийнинг “Масъудий”, Бурҳониддин Маҳмуднинг “Муҳитул бурҳоний”, Абу Бакр ибн Масъуд Косонийнинг “Бадойиъу санойиъ фи тартиби шароиъ”, Музаффар Муҳйиддин Муҳаммад Аврангзеб фармони билан Шайх Низомиддин Балхий бошчилигида йигирма уч нафар фақиҳлар томонидан ёзилган “Фатавойи Оламгирия ёки Фатавойи Ҳиндия” каби қатор асарларда учрайди.\nАбу Ҳафс Кабирнинг илмда забардаст ўнлаб шогирдлари бўлган. Улардан Абу Жаъфар Ризвон ибн Салим Бадакорий Бухоронинг Бадакор қишлоғидан эди. Яна шогирдларидан Абул Ҳасан Муқотил ибн Саид Байдарий, Ҳотам ибн Наср ибн Молик Ғиждивоний, Абу Солиҳ Тоййиб ибн Муқотил Хуноматий, Муҳаммад ибн Ҳотам Субизгукий, Муҳаммад ибн Абдулло Абу Заҳҳок Фазл ибн Ҳассон Сутиканий, Абу Саид Сулаймон ибн Довуд Шарғий ва унинг ўғли Абу Усмон Саид ибн Сулаймон Шарғий ҳам Абу Ҳафс Кабирдан таълим олган.\nШуни айтиш мумкинки. Абу Ҳафс Кабирнинг шахсияти ва фаолияти кенг ўрганиладиган мавзулардан бўлиб, у зотнинг шахсияти ва олиб борган илмий фаолияти ёшларга илм олиш ва олган илми жамиятга манфаатли бўлиши учун ўрнак десак арзийди. Аллома ўз замонасида биринчи бўлиб исломий илмларни таълим берадиган илм даргоҳига асос солган. У асос солган таълим масканида таҳсил олишни бошқа юрт толиби илмлари ҳам орзу қилишган.


«Тошкент» вокзали ҳудудида таъмирлаш ишлари бошланди » Скачать музыку бесплатно новинки музыки 2016-2017\nКомментариев: 0 Просмотров: 1 036 Дата: 25-03-2016, 06:25 24 март куни эрталаб «Тошкент» вокзали (Шимолий) яқинидаги трамвай йўли қисмидаги рельсларни олиб ташлаш ишлари бошланди. Бу ҳақда Facebook ижтимоий тармоғининг «ВодителиТашкента» гуруҳида маълум қилинган. Гуруҳ аъзоларининг ёзишича, трамвай йўли демонтажи олиб борилаётган мазкур ҳудудда автомобиллар ҳаракати қийинлашиши мумкин. Шунингдек, Тараққиёт кўчасидан эски Тошкент тиббиёт академиясигача бўлган трамвай йўлида демонтаж ишлари олиб борилди. Эслатиб ўтамиз, Тошкент шаҳар ҳокимлиги Тараққиёт кўчасидан бошланиб, Тошкент механика заводи орқали Оҳангарон йўлига (Роҳат) қадар давом этувчи трамвай йўли қуриш лойиҳасидан воз кечгани ҳақида хабар берилганди. Кейинроқ, «Олмазор» метросидан (собиқ «Собир Раҳимов») Сергели даҳасигача тезюрар трамвай йўли қурилиши ҳақида хабар қилинди. Манба: Kun.uz - деб хабар бермоқда Carzone.uz нашри.